title: Sininen viikko

text: On helteinen lauantai. Tehtaan pilli on soinut ja työntekijät vaihtavat vapaalle. Usko "Uke" Siltanen (Matti Oravisto) lähtee monien muiden tavoin viikonlopun viettoon Telttaniemen leirialueelle. Hän tapaa Siiri ja Bertel Forssin (Gunvor Sandkvist ja Toivo Mäkelä), pyytää Siiriä tanssiin, mutta Siiri kieltäytyy. Seuraavana päivänä Usko juopottelee ja päättää maanantain koittaessa olla menemättä töihin. Hän jää viikoksi Telttaniemeen. Sinne on jäänyt myös Siiri, ilman aviomiestään. Siiri ja Bertel ovat kenties päällisin puolin onnellisesti avioliitossa, mutta intohimo Uskon ja Siirin välillä johtaa aviorikokseen. Rakastavaisten sininen viikko päättyy seuraavaan viikonloppuun. Väkeä tulee jälleen Telttaniemeen, niin myös Bertel. Syntyy kolmiodraama, joka päättyy kohtalokkaaseen laukaukseen.


title: Sininen viikko

text: "Sinisestä viikosta" sensuroitiin pätkiä, kun haluttiin "erottaa uinti nainnista". Alkuperäinen ikäraja oli 16 vuotta, ja vuoden 2001 lakimuutoksen jälkeenkin rajaksi määrättiin 15 vuotta. Elokuva esitettiin Rouenissa Ranskassa maaliskuussa 1989, jolloin sen suosio yllätti Matti Kassilan. Ohjaaja itsekin koki elokuvan aiempaa paremmaksi. Tyyli oli sangen eheä, mutta Kassilan mielestä kertojan äänen olisi voinut jättää pois.


title: Sininen viikko

text: "Sininen viikko" sai tuoreeltaan enimmäkseen tylyjä arvosteluja, mutta eräät aikalaiskriitikot näkivät sen avauksena uudenlaiseen suomalaiseen elokuvakerrontaan. Jerker A. Eriksson piti elokuvaa sensaationa, sen muotoa harkittuna ja kuvatyyliä selkeänä.


title: Sininen viikko

text: Iltalehden Tuomas Riskala (2011) piti elokuvaa seksuaalista kuvastoa ja tunnetta tulvivana moraliteettina, joka huipentuu hätkähdyttävään katharsikseen. Riskalan mukaan teos on muodoltaan harkittu ja psykologisesti uskottava.


title: Sininen viikko

text: 2000-luvulla tv-esityksen yhteydessä elokuvaa luonnehdittiin yhdeksi Kassilan parhaista ohjauksista, runolliseksi moraalin ja syyllisyyden tutkielmaksi, sen tunnelmaa vahvaksi ja runolliseksi, kaiken kaikkiaan klassiseksi kokonaisuudeksi, josta puuttuvat amatöörimäiset kömpelyydet.


title: Kärpänen (täsmennyssivu)

text: Kärpänen tarkoittaa seuraavia asioita:


title: Anita Björk

text: Anita Björk (25. huhtikuuta 1923 – 24. lokakuuta 2012) oli ruotsalainen näyttelijä.


title: Anita Björk

text: Björk syntyi Tällbergissä, Taalainmaalla, ja opiskeli Dramatenin oppilaskoulussa vuosina 1942–1945. Hän esiintyi Dramatenissa 1940-luvulta lähtien.


title: Anita Björk

text: Björk oli vuosina 1945–1951 naimisissa Olof Bergströmin ja vuodesta 1953 Stig Dagermanin kanssa tämän kuolemaan saakka vuonna 1954. Hänen tunnetuimpia elokuviaan ovat "Neiti Julie" (1951), "Odottavia naisia" (1952) ja "Valkoisen naisen arvoitus" (1962).


title: Vjatšeslav Kozlov

text: Vjatšeslav Anatoljevitš Kozlov (, s. 3. toukokuuta 1972 Voskresensk, Venäjän SFNT, Neuvostoliitto) on venäläinen jääkiekkoilija. Hän pelaa KHL-liigassa Atlant Mytištšissä.


title: Vjatšeslav Kozlov

text: Detroit Red Wings valitsi Kozlovin numerolla 45 vuonna 1990. Hänestä tuli Detroitin vakiopelaaja, ja osa Detroitin venäläisviisikkoa Sergei Fjodorovin, Igor Larionovin, Vladimir Konstantinovin ja Vjatšeslav Fetisovin kanssa. Hän voitti Stanley Cupin 1997 ja 1998.


title: Vjatšeslav Kozlov

text: Kozlov pelasi Detroitissa kesään 2001 asti, kun hänet myytiin Buffalo Sabresiin. Lyhyen loukkaantumistäyteisen kauden jälkeen hänet myytiin Atlantaan. Atlantassa hän pelasi kauteen 2009–2010 saakka, lukuun ottamatta , jolloin hän pelasi Venäjän superliigassa.


title: Vjatšeslav Kozlov

text: Kaudeksi 2010–2011 Kozlov siirtyi KHL-liigaan TsSKA Moskovan joukkueeseen. Kesken kauden hän vaihtoi toiseen KHL-seuraan Salavat Julajev Ufaan. Seuraavaksi kaudeksi Kozlov siirtyi niin ikään KHL:ssä pelaavaan OHK Dinamo Moskovaan.


title: Belisario Betancur

text: Belisario Betancur Cuartas (4. helmikuuta 1923 Amagá, Kolumbia – 7. joulukuuta 2018 Bogotá, Kolumbia) oli kolumbialainen konservatiivipoliitikko, joka toimi maansa presidenttinä 1982–1986.


title: Belisario Betancur

text: Betancur valmistui oikeus- ja taloustieteen tohtoriksi Universidad Pontificia Bolivarianasta Medellínissä. Hän toimi maansa työministerinä vuonna 1963 ja Espanjan-suurlähettiläänä 1975–1977. Hän pyrki presidentiksi vuosina 1970 ja 1978 ja tuli vihdoin valituksi 1982 maansa historian suurimmalla äänimäärällä. Presidenttinä ollessaan hän edisti rauhaa Keski-Amerikassa ajamalla rauhanneuvotteluja Contadora-ryhmän kanssa.


title: Belisario Betancur

text: Betancur oli Coloradon ja Georgetownin yliopistojen kunniatohtori, ja hänelle myönnettiin Asturian ruhtinaan rauhanpalkinto. Hän julkaisi urallaan lukuisia kirjoja, sekä kaunokirjallisuutta että tietokirjoja.


title: Level7 Gaming Cafe

text: Level7 Gaming Café oli Suomen suurin tietokonepelikahvila, jossa asiakas pystyi vuokraamaan käyttöönsä pääasiassa pelaamiseen suunnattuja tietokoneita. Myös pelkkä Internetissä surffailu oli mahdollista. Level7 myi lisäksi erityisesti pelaamiseen suunniteltuja välineitä ja komponentteja sekä pelejä. Level7 oli myös mahdollista varata yrityskäyttöön erilaisten pelijulkaisujen tai peliturnausten pitoon. Level7 lopetti toimintansa 30.4.2011.


title: Level7 Gaming Cafe

text: Level7 pyrki järjestämään useita tapahtumia vuodessa. Suurin osa tapahtumista oli peliturnauksia, joissa kilpailivat usein Suomen parhaat klaanit ja pelaajat. Tunnetuimpia turnauksia Level7:ssä:


title: Level7 Gaming Cafe

text: Seuraavana lista muutamista tunnetuimmista peleistä, jotka löytyvät Level7:n koneilta:


title: Mary Barnes

text: Mary Edith Barnes (9. helmikuuta 1923 – 29. kesäkuuta 2001) oli brittiläinen nainen, joka kärsi psykoottisesta häiriöstä, mutta loi huomattavan uran kuvataiteen alalla.


title: Mary Barnes

text: Barnes saapui Kingsley Halliin vuonna 1965. Hän muutti vuonna 1985 Skotlantiin ja vuonna 1993 Tomintouliin sekä julkaisi vuonna 1989 kirjan "Something Sacred". Hän kuoli Tomintoulissa vuonna 2001.


title: Joe Dassin

text: Joe Dassin (5. marraskuuta 1938 New York, Yhdysvallat – 20. elokuuta 1980) oli ranskankielinen yhdysvaltalainen muusikko.


title: Joe Dassin

text:
Joe syntyi New Yorkissa, mutta Dassinin perhe muutti myöhemmin Eurooppaan.
Joen isä oli maailmankuulu elokuvaohjaaja ja monimiljönääri Jules Dassin.
Täytettyään 17 vuotta Joe matkusti Amerikkaan miltei tyhjin taskuin ja ryhtyi aluksi tiskaajaksi ansaitakseen rahaa opiskelua varten. Saavutettuaan Ann Arborin yliopistossa hyväksytyn arvosanan kansatieteessä hän palasi Ranskaan ja rupesi yllättäen laulajaksi.
Ilmeisesti syntyperänsä avulla hän onnistui saamaan myös levytyssopimuksen.
Aluksi koko touhu vaikutti täysin mahdottomalta, mutta 1966 hän saavutti pienoista menestystä esityksellään "Bip Bip". Varsinaiseksi läpimurroksi muodostui pari vuotta myöhemmin "Les Daltons", jota koko Ranska hyräili viikkokaupalla. Seuraava kova menestys "Les Champs-Élysées" toi Joe Dassinille sitten kansainvälistäkin mainetta ja "Taka Takata" teki hänestä varsinaisen discosuosikin.
Dassinin levyt olivat 1970-luvun alussa Ranskassa myyntitilastojen kärjessä. Myös Suomessa Dassin oli suosittu. Hän saavutti Suomessa kolme albumi- ja kolme singlesijoitusta. Vuonna 1973 oli kappale "Taka Takata" listaykkönen.


title: Joe Dassin

text: Hänen levyistään tehtiin menestyneitä suomenkielisiä versioita. Joe levytti monella kielellä, mikä oli tuohon aikaan tapana, kuten saksaksi, italiaksi, espanjaksi ja kreikaksi. Joe Dassin kuoli lomallaan sydänkohtaukseen Tahitilla 20. elokuuta 1980.


title: Treverit

text: Treverit olivat galliheimo Moselin laaksossa, nykyisen Pohjois-Ranskan alueella Ardennien läheisyydessä. Heidän pääkaupunkinsa oli Colonia Augusta Treverorum (nyk. Trier), josta tuli myöhemmin roomalaisen maakunnan Belgican pääkaupunki.


title: Treverit

text: Treverien hallitsema alue ulottui idässä Hunsrück-kukkuloilta Moselin (rans. Moselle) laakson yli länteen Ardennien itäiseen osaan tuliperäisille Eifel-kukkuloille sekä Reiniltä suunnilleen nykyisen Luxemburgin etelärajalle. Trevereillä oli viisi oppidumia eli gallialaismuurilla linnoitettua kaupunkia, jotka sijaitsivat Kastel-Staadissa, Martbergissä, Otzenhausenissa, Tetelbergissä ja Wallendorfissa. Tetelbergin oppidum oli treverien alkuperäinen pääkaupunki.


title: Treverit

text: Treverit saapuivat Moselin laaksoon arviolta 300–200 eaa., ja he olivat todennäköisesti sekä germaaneista että kelteistä muodostunut kansa. Heidän kyliensä talot muistuttivat kelttiläis-germaanisten heimojen rakennuksia. Heidän kyliensä nimet vaikuttavat kelttiläisiltä.


title: Treverit

text: Treverit kävivät roomalaisten kanssa kauppaa, ja tiedetään, että Julius Caesar osti heiltä hevoset Gallian valloittamista varten. Lopulta Caesar liitti treverien alueen väkisin Rooman valtakuntaan, jolloin heidän kulttuurillinen identiteettinsä alkoi hävitä. Kansa yritti 54–53 eaa. kansannousua heikolla menestyksellä, minkä jälkeen monet siirtyivät Reinin yli germaaniheimojen pariin.


title: Valkoiset ruusut

text: Valkoiset ruusut on Hannu Lemisen ohjaama suomalainen mustavalkoelokuva vuodelta 1943. Se pohjautuu Stefan Zweigin vuonna 1922 ilmestyneeseen novelliin "Brief einer Unbekannten", josta käsikirjoituksen muokkasivat salanimen Eino Seisjoki taakse kätkeytyneet Hannu Leminen ja Ilmari Unho. Elokuva sai Jussi-palkinnot ohjauksesta ja kuvauksesta, kun palkinto jaettiin ensi kertaa 16. marraskuuta 1944.


title: Valkoiset ruusut

text: "Valkoisia ruusuja" on pidetty Lemisen "ehkä suurimpana rakkauselokuvana", tinkimättömänä ja viimeisteltynä teoksena. Elokuvan päähenkilöä Aulia on pidetty Helena Karan vahvimpana suorituksena.


title: Valkoiset ruusut

text: "Valkoisen ruusut" sisältää useita elliptisiä siirtymiä, joten se kattaa ajallisesti varsin pitkän jakson 1900-luvun alkupuolelta. Juonen ytimenä on tarinan miespäähenkilön Arvon tietämättömyys keskushenkilö Aulin motiiveista. Tarina kerrotaan Aulin näkökulmasta.


title: Valkoiset ruusut

text: Tapahtumat alkavat Helsingissä 1900-luvun taitteessa. Kirjailija Arvo Helavalta on saanut kymmenen vuoden ajan joka syntymäpäivänään valkoisia ruusuja salaperäiseltä ihailijalta. Kun koittaa hänen 50-vuotispäivänsä ruusuja ei tule. Sen sijaan hänen palvelijansa Severi ojentaa hänelle päiväkirjan, jonka omistuskirjoituksena on "Sinulle, joka et koskaan tuntenut minua". Siinä salaperäinen ihailija kertoo Arvolle tarinansa haudan takaa.


title: Valkoiset ruusut

text: Elokuva palaa ajassa vuosia taaksepäin. Nuori ja lumoavasilmäinen Auli Ranta ihailee suunnattomasti kirjailija Helavaltaa. Hän ahmii Helavallan siirappisia rakkausromaaneja salaa äidiltään. Koulussa Aulin luokkatoverit naureskelevat hänen lemmenkipeydelleen. Vain Ilona Enne asettuu puolustamaan Aulia muita vastaan. Auli asuu leskiäitinsä Alman kanssa Eirassa Siimeskatu 7:ssä pienen jugendkerrostalon alakerrassa. Eräänä päivänä Helavalta muuttaa saman talon yläkertaan. Auli alkaa vakoilla hänen elämäänsä, jopa kurkkii postiluukusta, kun Helavalta pitää juhlat kotonaan. Tytölle käy selväksi, että kirjailijan elämään kuuluu alati uudistuva naisvalikoima. Auli ja Helavalta kohtaavat toisensa usein talon porraskäytävässä, mutta muuten heidän elämänsä poikkeavat toisistaan täysin. Auli joutuu pian muuttamaan äitinsä mukana Koskelan kartanoon, sillä Alma avioituu Antti Koskelan kanssa. Ensi alkuun tyttö vastustaa muuttoa kaupungista, mutta suostuu lopulta. Aulin elämänvaihetta Koskelassa ei kuvata, vaan hypätään ajassa eteenpäin.


title: Valkoiset ruusut

text: Auli on nyt nuori nainen. Hän on palannut Helsinkiin ja käy Eirassa vanhan kotitalonsa kulmilla. Hänen ystävättärensä Ilona asuu talonmiesisänsä kanssa edelleen Siimeskatu 7:ssä, jossa myös Helavalta asuu. Aulilla on työpaikka kukkakaupassa, ja tuo lähettinä kerran kukkia Helavallalle. Kirjailija ei kuitenkaan muista Aulia. Hän kutsuu Aulin ravintolaan iltaa viettämään. Ravintolan orkesterin soittama sävelmä tuo Aulille muistoja mieleen, ja hän kysyy Arvolta, muistaako tämä sävelmän. Miehelle sävelmä ei merkitse mitään, mutta taitavana naistenmiehenä hän tajuaa teeskennellä muistavansa. Näin hän saa avattua tien kohti lemmenyötä Aulin kanssa. Yön sylissä Auli tarinoi syvällisiä mietteitään rakkaudesta. Arvolle Auli on kuitenkin vain yksi uusi valloitus. Arvo kutsuu Aulia viettämään kanssaan ihanan lemmenloman piilopirttiinsä Saksaan. Kaikki vaikuttaa olevan täydellistä, kuin kauniista alppisadusta. Auli huomaa pian, että piilopirtissä on vieraillut Arvon naisystäviä aiemminkin, mutta kirjailija vakuuttaa, että nuo entiset eivät merkitsee enää mitään. Pilvilinna kuitenkin haihtuu Helavallan kiireisiin. Loma pitää keskeyttää, ja Suomessa Arvo unohtaa Aulin, onhan hänellä naisia joka sormelle, kuten unelmissaan viihtyvä Aulikin saa huomata. Auli ei kuitenkaan unohda Arvoa, varsinkaan kun on raskaana. Hän pyytää Arvoa kirjoittamaan hänelle postilokeroon 275. Vuodenajat vaihtuvat, mutta kirjeitä ei kuulu. Eirassa Auli tapaa vanhan ystävänsä Ilonan, joka tekee kuolemaa. Hän ei ole halunnut synnyttää aviotonta lasta, ja nyt hän menehtyy abortin jälkiseurauksiin.


title: Valkoiset ruusut

text: Siirrytään jälleen muutama vuosi eteenpäin. Auli on synnyttänyt pojan, jonka isä Arvo on. Auli ei kuitenkaan ole kertonut Arvolle pojasta. Auli poikineen viettää yläluokkaista elämää. Vuosien ajan hän on lähettänyt Arvolle valkoisia ruusuja tämän syntymäpäivänä, mutta nimettömästi. Takaumana näytetään, kuinka Arvo kohtaa poikansa Talvipuutarhassa, mutta ei huomaa yhdennäköisyyttä. Muuan Mauno Kallio on ihastunut Auliin, mutta Auli kieltäytyy Maunon kosinnasta. Eräissä seurapiirijuhlissa Auli ja Arvo tapaavat, eikä kirjailija tälläkään kertaa tunne Aulia. Intohimoinen yö päättyy katkeraan totuuteen: Arvo luulee Aulia maksulliseksi naiseksi. Hän pyytää Aulilta: "Älä unohda minua", johon katkeroitunut Auli vastaa ivallisesti "Minä?!...En koskaan!". Edes maksettu yö ei kuitenkaan loukkaa Aulia niin paljon, että hänen rakkautensa Arvoon kuihtuisi. Lähtönsä yhteydessä Auli kohtaa Severin, joka tunnistaa naisen. Auli kuitenkin pyytää Severiä vaikenemaan.


title: Valkoiset ruusut

text: Tarinan lopulla on jälleen siirrytty ajassa eteenpäin. Auli asuu laitakaupungilla ja elättää itsensä ja poikansa ruumillisella työllä. Mutta lapsi on vakavasti sairas ja kuolee. Palataan elokuvan alkuhetkeen, Arvon 50-vuotispäiviin. Kirjailija on lukenut Aulin kirjeen ja tajuaa vasta nyt kaiken. Hän saa tietää lapsestaan ja tämän kohtalosta. Severi on ollut koko ajan tilanteen tasalla, ja nyt hän auttaa herraansa avaamaan silmänsä. Arvo peruu syntymäpäivään liittyvät tapaamiset ja pyytää Severiä tilaamaan kimpun valkoisia ruusuja. Loppukuvassa näytetään valkoisten ruusujen maljakko tyhjänä.


title: Valkoiset ruusut

text: "Valkoisten ruusujen" sisätilat – Aulin lapsuudenkoti, koulutilat, talonmiehen kamari, metsästysmaja ja muut interiöörit – lavastettiin Suomen Filmiteollisuuden studioille. Leminen käytti eiralaistalon porrashuoneen lavastuksessa useiden eri aikakausien aineksia. Portaiden kaiteissa on pelkistetty jugend-tyylinen reikäkoristelu, seinissä ruusuaiheinen sabluunamaalaus. Helavallan asunto on sisustettu eksoottisilla matkamuistoilla ja asekokoelmilla, tunnelmaa pehmentävät aistikkaat verhot ja koristeellinen rokokookalusto. Viimeksi mainittua säilytetään Yleisradion huonekaluvarastossa. Sohvaryhmät ja flyygeli palvelevat vilkasta seuraelämää. Sali, kirjasto ja eteishalli ovat esteetöntä, jatkuvaa tilaa, jossa voi suorittaa kiinnostavia kamera-ajoja. Metsästysmajan ulkokuori lavastettiin Helsingin Marjaniemeen, vain välttämättömät seinä- ja kattorakenteet toteutettiin. Metsästysmajan on sanottu muistuttavan Lopella sijaitsevaa marsalkka Mannerheimin majaa.


title: Valkoiset ruusut

text: "Valkoisten ruusujen" musiikin sävelsi Väinö Haapalainen. Hänen partituurimerkintöjensä mukaan musiikki tallennettiin heinäkuussa 1943 Helsingin konservatorion salissa. Sen kesto on Teoston merkintöjen mukaan 57 minuuttia 45 sekuntia. Elokuvamelodraamassa musiikki toimii johdattelijana alueelle, joka on sekä verbaalisen että visuaalisen kielen ulottumattomissa. Se yhdistyy elokuvalajin voimakkaaseen naiselliseen prinsiippiin. Maskuliinisesta näkökulmasta musiikki on koettu salaperäisenä arvoituksena, joka on uhka "miehiselle järkiperäisyydelle", logiikalle ja puhutulle kielelle.


title: Valkoiset ruusut

text:
Toisen maailmansodan ajan suomalaisissa elokuvissa musiikki alkaa tunnelman virittäjänä kauan ennen kuvaa, näin myös "Valkoisissa ruusuissa". Asemalle saapuvan junan ääntä jäljittelee kontrabasson ostinato-kuvio. Kohtauksia yhdistetään toisiinsa musiikilla, mutta vuorosanojen yhteydessä se vaimenee taka-alalle. Kun Helavalta kysyy "Missä ovat minun valkoiset ruusuni?", elokuvan pääteema alkaa soida heikkona mutta selkeänä. Teema yhdistyy valkoisten ruusujen arvoitukseen. Pääteemaa käytetään myös Helavallan iltajuhlissa. Elokuvan aikana se muodostaa yhteyden katsojan ja Aulin välille, Helavalta puolestaan ei käsitä musiikin sanomaa. Teemaa on muunneltu lähinnä soitinnuksella, melodia on sama.
Aulin päiväkirjanlukukohtausten elliptisissä ajallisissa siirtymissä musiikilla on muokattu ajantajua. Aulin voimakasta tunnetilaa hänen nähdessään äitinsä suutelemassa vierasta miestä on vahvistettu yhtäkkisellä, jyrähtävällä sforzato-soinnulla. Haapalaisen alkuperäisnuoteista ilmenee säveltäjän harkitsema vaihtoehtoratkaisu, kromaattinen nousu sforzatoon.


title: Valkoiset ruusut

text: Masentavia tunnetiloja vahvistaa alttoviulun ja sellon laskeva kromaattinen sävelkulku, jota viulut säestävät. Kun Auli muistelee menneitä vanhan kotitalonsa edustalla, pääteema soi hiljaa trumpetilla. Päähenkilöiden erilaisia luonteita ja toisistaan poikkeavia käsityksiä rakkaudesta alleviivataan musiikin avulla ensimmäisessä ravintolakohtauksessa. Aulin ja Helavallan sänkykohtauksessa on käytetty harpun kuutamoteemaa, joka vaihtuu pääteemaan tilanteen kiihtyessä suudelmaan. Jälkimmäisessä ravintolakohtauksessa vallitsee hiljaisuus, kunnes Auli pyytää ravintolayhtyettä soittamaan elokuvan pääteeman. Seuraa Aulin ja Helavallan viimeinen lemmenyö. Mies luulee Aulia kuitenkin maksulliseksi naiseksi, ja musiikki soi staattisesti matalassa rekisterissä. Elokuvan loppukohtauksessa valkoisten ruusujen maljakko on tyhjä ja voimakkaasti valaistu. Se on yhdistyy vielä kerran pääteemaan, joka soi lyhyen aikaa ja vaimeasti elokuvan loppuun asti.


title: Valkoiset ruusut

text: Suomen Työssä kriitikko Olavi Linnus arvioi "Valkoisia ruusuja" otsikolla "Suomalaisen elokuvan suuri voitto". Uuden Suomen kriitikko Salama Simonen kirjoitti: "Teknisesti ja filmaattisesti "Valkoiset ruusut" kuuluu parhaimpiin, mitä kotimainen tuotanto on tarjonnut." Simonen oli myös ainoa, joka mainitsi elokuvan perustuvan Stefan Zweigin novelliin. Juonen psykologista uskottavuutta kritisoitiin. Tamperelaisen Aamulehden arvioijan Olavi Vesterdahlin mukaan "Lemisen ohjaus noudattaa eheätä linjaa ja luo kiinteän ilmapiirin filmiin. Vahinko vain, että tämä ilmapiiri ei voi olla raikkaampi ja uskottavampi." Aikalaiskriitikot paheksuivat elokuvan sänkykamarikohtauksia. Forsmanin kameratyötä luonnehdittiin korkealuokkaiseksi. Sitä verrattiin ranskalaisfilmien "huolelliseen valokuvaukseen". Näyttelijöistä Kara sai suurimman huomion, mutta myös Palo sai tunnustusta.


title: Valkoiset ruusut

text: Myöhemmin "Valkoisia ruusuja" on luonnehdittu elegantiksi melodraamaksi, jossa eräs kriitikko näki mannermaista ilmavuutta, ja identiteettitarinaksi, joka sisältää myös selviytymisstrategioita, kuten vuonna 1945 valmistunut Lemisen elokuva "Vain sinulle".


title: Valkoiset ruusut

text: Musiikkikriitikot antoivat erillisiä arvioita "Valkoisten ruusujen" musiikista, mikä oli poikkeuksellista. Helsingin Sanomissa Tauno Karila arvioi: "Valssiaihe, joka kiinteästi liittyy itse juoneen tuon tuostakin ratkaisevissa käänteissä, on tartuttavan tutunomainen ja siro. - - Saman sävelmän palautuminen tuon tuostakin muuttumattomana pitkin matkaa on omansa tehostamaan muodon kiinteyttä alleviivaten myös osaltaan filmin tapahtumien liikkeelle panevaa voimaa." Kriitikon mukaan "Valkoisissa ruusuissa" oli kovin niukasti "musiikille kiitollisia vastakohtaisia aineksia", ja siksi musiikki jäi hillitysti taka-alalle.


title: Valkoiset ruusut

text: "Valkoiset ruusut" kuvattiin kesällä 1943. Eiralaistalon ulkokuvat otettiin Juhani Ahon tie 5:ssä sijaitsevan vuonna 1910 valmistuneen talon liepeillä. Elokuvan sivuosassa nähdään muun muassa Ester Toivonen viimeisessä elokuvaroolissaan. Severin osaan piti alun perin tulla Unto Salminen, mutta hänet vaihdettiin kesken kuvausten Aku Korhoseen. Aulin poikaa esittää Pertti Palo. Arvo Helavallan nimi oli käsikirjoituksessa Pertti Saulo.


title: Valkoiset ruusut

text: Zweigin suomentamaton novelli "Brief einer Unbekannten" ilmestyi alkujaan kokoelmassa "Amok". Viisi vuotta Lemisen jälkeen ohjasi Max Ophüls samasta tarinasta elokuvan "Kirje tuntemattomalta naiselta". Zweigin tuotantoa on filmattu useita kertoja. Lemisen elokuvassa Zweigia ei ole mainittu, minkä Antti Alanen viittaa johtuvan Lemisten tuoreesta Saksan-matkasta Joseph Goebbelsin vieraana. Lemisen mukaan Zweigiin koetettiin saada yhteyttä ennen filmausten aloittamista, mutta suursodan takia se ei onnistunut. Myöhemmin kävi ilmi, että Zweig puolisoineen oli jo helmikuussa 1942 tehnyt kaksoisitsemurhan Brasiliassa.


title: Valkoiset ruusut

text: "Valkoiset ruusut" esitettiin televisiossa ensimmäisen kerran 26. huhtikuuta 1959. Finnkino Oy on julkaissut elokuvan myös DVD:nä.


title: Apple Remote

text:
Apple Remote on kaukosäädin joka on suunniteltu käytettäväksi Applen valmistamien, infranpunaa tukevien laitteiden kanssa. Laitteessa on vain kuusi painiketta: Volume +, Volume -, taakse- ja eteenpäinkelaus, menu, ja play.
Alun perin laite oli suunniteltu käytettäväksi iMacin ohjaamiseen Front Row-käyttöliittymän kautta. Nykyisin sillä voi käyttää mm. iPod Universal Dockia, iPod Hi-Fi:a, Apple TV:tä, sekä useita Macintosh-tietokoneita.


title: Blowfish

text: Blowfish on yhdysvaltalaisen Bruce Schneierin vuonna 1993 kehittämä erittäin vahva salakirjoitusalgoritmi. Data salataan käyttäen algoritmia 16 kierrosta 64 bitin (eli 8 tavun) lohkoissa. Salausavaimen pituus on valittavissa 32–448 bitin väliltä, joskin parhaat salausta käyttävät sovellukset muodostavat annetusta salasanasta - oli se sitten minkä pituinen hyvänsä - aina 448 bitin kokoisen salausavaimen.


title: Blowfish

text: Alun perin Schneier kehitti algoritmin syrjäyttämään Yhdysvaltain viranomaisten hyväksymän DES:n (Data Encryption Standard), koska DES oli jo Blowfishin julkaisemisen aikoihin osoittautunut varsin heikoksi salakirjoitusalgoritmiksi. Huhuttiin jopa, että DES:iin olisi tehty sen kehittämisen aikoihin takaovi, jotta Yhdysvaltain viranomaiset olisivat helposti tarvittessa voineet purkaa salauksen. DES:n heikkoudesta huolimatta sitä käytetään hyvin yleisesti vieläkin salaamaan pankkiautomaatti- ynnä muuta pankkiliikennettä.


title: Blowfish

text: Schneier kaavaili Blowfish:stä luotettavaa salakirjoitusalgoritmia seuraavaksi kymmeneksi vuodeksi, mutta vieläkään ei tiedetä kenenkään suorittaneen tehokasta kryptoanalyysia Blowfish:a vastaan.


title: Blowfish

text: Blowfish määritellään Yhdysvalloissa "tehokkaaksi salausmenetelmäksi", aseeksi, joten sitä käyttäviä ohjelmia ei saa viedä pois maasta ilman erityislupaa. Perusteeksi on annettu, että salauksen myötä terroristien ja rikollisten puuhien seuranta muuttuisi mahdottomaksi.


title: Blowfish

text: Blowfish on patentoimaton ja ilmainen.


title: Better Than Ezra

text: Better Than Ezra on yhdysvaltalainen vaihtoehtorock- ja post-grunge-yhtye. Se perustettiin New Orleansissa, Louisianassa vuonna 1987.


title: Better Than Ezra

text: Better Than Ezran ensimmäinen studioalbumi "Deluxe" julkaistiin Swell Recordsilla vuonna 1993 ja Elektra Recordsilla 1995. Samana vuonna "Good" nousi huomattavaksi pop-hitiksi ja saavutti Billboard-listan ensimmäisen sijan.


title: Better Than Ezra

text: Better Than Ezran viimeisin studioalbumi "Before the Robots" on vuodelta 2005. Yhtyeen keulahahmo on sen perustajajäsen, laulusolisti Kevin Griffin (s. 1. lokakuuta 1968).


title: Euroopan Grand Prix 2002

text: Euroopan Grand Prix 2002 oli Formula 1 -sarjan kauden yhdeksäs osakilpailu, joka järjestettiin Nürburgringillä Saksan Adenaussa 23. kesäkuuta 2002.


title: Euroopan Grand Prix 2002

text: Kilpailun voitti Rubens Barrichello, jolle voitto oli kauden ensimmäinen.


title: CNBC

text: CNBC () on yhdysvaltalainen, vuonna 1989 perustettu televisiokanava, jonka omistaa NBC Universal. Suomessa kanava on saatavilla kaapeli- ja satelliittitelevision kautta.


title: CNBC

text: Valtaosa CNBC:n tarjonnasta on talousaiheisia uutis- ja ajankohtaisohjelmia, mutta kanavalla näytetään myös urheilua kuten pokeria ja golfia, sekä sisarkanava NBCn ohjelmistoa kuten Late Night with Conan O'Brienia ja The Tonight Showta.


title: CNBC

text: CNBC perustettiin Fort Leessä New Jerseyn osavaltiossa USA:ssa 17. huhtikuuta 1989. Vuonna 1991 kanava yhdistyi toisen uutiskanavan, Financial News Networkin (FNN) kanssa.


title: CNBC

text: 90-luvulla kanava levittäytyi paikallisina versioina Eurooppaan ja Aasiaan. Yhdysvaltain CNBC:n katsojaluvut kasvoivat aina vuoteen 2000 asti, jolloin IT-kupla puhkesi.


title: CNBC

text: CNBC:n ensimmäinen ulkomainen versio, CNBC Asia aloitti toimintansa vuonna 1995. Eurooppalainen versio, CNBC Europe aloitti lähetyksensä seuraavana vuonna.


title: CNBC

text: CNBC Europen ja CNBC Asian lisäksi yhtiö operoi myös lukuisia paikallisia talousuutiskanavia yhteistyössä eri yritysten kanssa. Tällaisia kanavia ovat esimerkiksi italialainen Class CNBC, turkkilainen CNBC-e, japanilainen Nikkei CNBC ja CNBC Pakistan Pakistanissa.


title: CNBC

text: CNBC:n viimeisin kansainvälinen versio on CNBC Africa, joka aloitti 1. kesäkuuta 2007. Yhtiö käytti yksistään mainontaan Etelä-Afrikassa noin 600 miljoonaa dollaria. CNBC Africalla on konttoreita Keniassa, Nigeriassa ja Etelä-Afrikassa. Kanava lähettää vuorokaudessa yhdeksän tuntia paikallista ohjelmaa.


title: Kummajaisia ja kuu-ukkoja

text: Ankalliskirjasto 5: Kummajaisia ja kuu-ukkoja on Sanoma Magazinesin julkaiseman Ankalliskirjasto-kirjasarjan viides osa. Se käsittää Carl Barksin Disney-sarjoja, joissa on erikoisia olioita.


title: Liz Phair

text: Elizabeth Clark "Liz" Phair (s. 17. huhtikuuta 1967, New Haven, Connecticut) on yhdysvaltalainen laulaja-lauluntekijä ja kitaristi.


title: Liz Phair

text: Connecticutissa syntynyt Phair kasvoi Winnetkassa, Illinois'ssa. Hän on vanhemman veljensä Philipin tavoin adoptoitu lapsi. Hän valmistui New Trier High Schoolista vuonna 1985 ja opiskeli myöhemmin Oberlin Collegessa Ohiossa pääaineenaan taidehistoria.


title: Liz Phair

text: Phair aloitti muusikonuransa, kun ammattikitaristi Chris Brokaw vieraili San Franciscossa, kiinnostui hänen lauluistaan ja rohkaisi häntä levyttämään niitä. Indie-yhtiö Matador Records kiinnitti Phairin esiintyjiinsä, ja hänen ensimmäinen albuminsa "Exile in Guyville" julkaistiin vuonna 1993. Levyn oli tuottanut hänen kanssaan Brad Wood. Albumi menestyi hyvin, ja "Rolling Stone" -lehti sijoitti sen vuonna 2003 kaikkien aikojen 328. parhaaksi albumiksi 500 parhaan listalla.


title: Liz Phair

text: Phair julkaisi toisen albuminsa "Whip-Smart" vuonna 1994. Varsinkin single "Supernova" nousi huomattavaksi rockhitiksi. Kolmas albumi "whitechocolatespaceegg" ilmestyi 1998 ja neljäs albumi "Liz Phair" vuonna 2003. Hänen uusi levy-yhtiönsä on Capitol Records. Viides ja tuorein albumi on 4. lokakuuta 2005 julkaistu "Somebody's Miracle". Phair on tehnyt yhteistyötä mm. Jimmy Eat Worldin, Kyle Riabkon ja Minnie Driverin kanssa. Hän on kirjoittanut myös musiikkia elokuviin ja esittänyt itsekin muutamia elokuvarooleja.


title: Liz Phair

text: Phair meni vuonna 1995 naimisiin Jim Staskauskasin kanssa. He saivat yhden lapsen, James Nicholas -pojan (s. 21. joulukuuta 1996), mutta erosivat sittemmin.


title: Nürburg

text: Nürburg on paikkakunta Saksassa Rheinland-Pfalzin osavaltiossa. Hallinnollisesti Nürburg on itsenäinen kunta ("Ortsgemeinde") Adenaun kuntayhtymässä ("Verbandsgemeinde") Ahrweilerin piirikunnassa ("Landkreis"). Kunta on saanut nimensä siellä sijaitsevan Nürburgin linnan mukaan. Kunnan asukasluku on 178. Nürburg on tunnettu lähistöllä sijaitsevasta Nürburgringin moottoriradasta.


title: Pentinkulman päivät

text: Pentinkulman päivät on valtakunnallinen kirjallisuustapahtuma, joka järjestetään vuosittain heinä-elokuun taitteessa Urjalassa. Se on vuosien mittaan laajentunut viikon kestäväksi tapahtumaksi, joka kerää 4000–7000 kirjallisuuden ystävää kulttuurin pariin kesäisessä tunnelmassa. Monipuolinen ohjelma sisältää keskustelutilaisuuksia, seminaareja, kursseja, paneelikeskusteluja sekä runoillan.


title: Pentinkulman päivät

text: Pentinkulman päiviin kuuluu vuodesta 1987 alkaen järjestetty E80-esikoiskirjailijaseminaari, joka on valtakunnallisesti ainoa laatuaan. Tapahtuman pääjärjestäjät ovat Väinö Linnan seura ja Urjalan kunta.


title: Pentinkulman päivät

text: Ensimmäisen kerran Pentinkulman päivät järjestettiin vuonna 1978. Yksipäiväisenä alkaneen tapahtuman ajankohdaksi valittiin elokuun ensimmäinen lauantai (5.8.1978). Ensimmäisten Pentinkulman päivien järjestelyistä kantoivat päävastuun Leena Eskola, Erkki Rautava ja Aulis Ruuska. Ensimmäisen Pentinkulman päivän ohjelma rakentui pitkälti Väinö Linnan seuran asiantuntijoiden ja paikallisten toimijoiden osaamisen varaan. Tapahtuman teema oli tuolloin tilanteeseen sopivasti ”Väinö Linnan tuotanto ja sen kytkennät Urjalaan”. Myös Väinö Linna osallistui tapahtumaan ja puhui Urjalan vaikutuksesta tuotantoonsa.


title: Pentinkulman päivät

text: Pentinkulman päivien keskustelut koskevat ajankohtaisia kirjallisuuden ja kulttuurin teemoja. Tapahtumassa käsitellään sitä, mikä on kirjallisuuden merkitys tälle päivälle, miten nykyhetki heijastuu kirjallisuuteen ja mitkä ovat kirjallisuuden haasteita tulevaisuudessa.


title: Asterix (täsmennyssivu)

text: Asterix voi tarkoittaa seuraavia:


title: Nicola (peruna)

text: Nicola on saksalainen keskimyöhäinen perunalajike, joka perustuu Clivian ja 6430/1011:n risteytykseen vuodelta 1964. Sen risteytti Saatzucht Soltau-Bergen. Nicolan jalostaja on hollantilainen Van Rijn B.V.


title: Nicola (peruna)

text: Nicola on Suomen noin 40 perunalajikkeesta toiseksi suosituin. Nicola on kiinteämaltoinen, ja sen tärkkelyspitoisuus on 14,5 prosenttia. Nicola luokitellaan ominaisuuksiltaan kiinteämaltoiseksi perunaksi. Se luokitellaan talviperunaksi. Nicola on hyvin viruksen- ja ruvenkestävä lajike. Se kestää myös ankeroista. Euroopan ulkopuolella Nicolaa viljellään muun muassa Marokossa.


title: Nicola (peruna)

text: Lajiketta viljellään mm. Ruotsissa


title: Nicola (peruna)

text: Nicolan pohjalta on kehitetty mm. Annabelle (2001), Cecile (2003), Leontine (2007) ja Marilyn (2006).


title: Kuohatti

text: Kuohatti on noin 230 asukkaan kylä Nurmeksessa. Se sijaitsee Kuohattijärven ympäristössä. Kylän keskus sijaitsee noin 19 kilometrin päässä Nurmeksen keskustasta.


title: Kuohatti

text: Kylän alue on laaja, ulottuen kantatieltä 75 Lieksan rajalle. Alue jakaantuu neljään osaan, jotka ovat Alava, Kuokanvaara, Hönni sekä varsinainen Kuohatti.


title: Kuohatti

text: Kuohatin kylän runsasväkisin alue on nimensä mukaisesti alavaa seutua. Se sijaitsee Kuohattijoen rannalla. Alueen maisemaa hallitsevat peltoaukeat, ja siellä on runsaasti uudempaa rakennuskantaa.


title: Kuohatti

text: Mäkimaasto hallitsee vanhoja asutusseutuja. Alueella on ollut runsaasti asuinpaikkoja, mutta nykyisin suuri osa taloista on autiona.


title: Kuohatti

text: Varsinainen Kuohatin alue sijaitsee Kuohatintien varrella. Asutus on palaamassa takaisin Kuohattiin muutamien hiljaisempien vuosien jälkeen, ja vanhoja autioituneita rakennuksia on otettu asumiskäyttöön.


title: Barima (peruna)

text: Barima on Hankkijan Timoa varhaisempi varhaisperunalajike. Se oli suosittu 1960-luvulla ja 1970-luvun alkupuolella.


title: Tanska Eurovision laulukilpailussa

text: Tanska on kilpaillut Euroviisuissa vuodesta vuoteen ja taas 1978 lähtien. Maa piti taukoa euroviisuista 11 vuoden ajan 60-luvun lopulta aina 70-luvun loppupuolelle. Maa voitti ensimmäisen kerran vuonna ollen ensimmäinen Pohjoismaa, joka voitti Euroviisut. Seuraava euroviisuvoitto tuli vasta vuonna . Kolmas viisuvoitto tuli Tanskalle vuonna 2013. Maan kaksi viimeisintä voittoa on tapahtunut Ruotsissa (2000 ja 2013)


title: Tanska Eurovision laulukilpailussa

text: Tanska esitti kappaleensa tanskan kielellä, kunnes kielisäännön vapautumisen jälkeen laulukieleksi vaihtui englanti.


title: Tanska Eurovision laulukilpailussa

text: Vuodesta 1975 käytössä ollut suomalaisen viihdepäällikkö Heikki Seppälän ideoima äänestyskäytäntö:Vuodesta 2006 lähtien, pisteiden jaon nopeuttamiseksi, pisteiden lukija on kertonut vain kolme suurinta pistettä (pisteet 8, 10, 12), kun pienemmät pisteet (1-7) ilmestyvät ruutuun suoraan.


title: Tanska Eurovision laulukilpailussa

text: Kun vuonna 2003 kiinnostus Eurovision laulukilpailua kohtaan lisääntyi, EBU:ssa päätettiin muuttaa laulukilpailun rakennetta seuraavanlaiseksi:Kansainvälisessä finaalissa suora finaalipaikka on:Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin. Semifinaalissa ei kerrota kunkin valtion saamia pistemääriä vaan ne paljastetaan vasta finaalin jälkeen. Semifinaalista finaaliin selvinneet ilmoitetaan satunnaisessa järjestyksessä.


title: Tanska Eurovision laulukilpailussa

text:
Koska kiinnostus Eurovision laulukilpailuun vain jatkoi kasvamistaan, päätettiin vuonna 2008 ottaa käyttöön kahden semifinaalin järjestelmä:
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä.


title: Seututie 130

text: Seututie 130 ("vanha kolmostie") on Vantaalta, Vantaankosken luota Riihimäen, Hämeenlinnan ja Valkeakosken kautta Tampereelle kulkeva seututie. Tie on entistä valtatietä 3 ja nykyisen valtatien 3 rinnakkaistie. Tie alkaa Kehä III:n liittymästä ja kulkee valtatie 3:n vieressä


title: Alan Stacey

text: Alan Stacey (29. elokuuta 1933 Broomfield – 19. kesäkuuta 1960 Circuit de Spa-Francorchamps) oli brittiläinen Formula 1 -kuljettaja. Hän osallistui urallaan seitsemään Grand Prix'iin ja lukuisiin sarjaan kuulumattomiin kilpailuihin.


title: Alan Stacey

text: Stacey kuoli 1960 Belgian GP:ssä Spa-Francorchampsissa kierroksella 25. Hänen autonsa syöksyi radalta kaarteessa ja törmäsi rinteeseen. Stacey löydettiin kuolleena täysin murskautuneen autonsa vierestä. Viisi kierrosta ennen Staceyn onnettomuutta Chris Bristow sai surmansa ulosajossa.


title: Alan Stacey

text: Hänellä oli tekojalka, ja jotta olisi voinut osallistua Le Mansin 24 tunnin ajoon, hän huijasi tallitovereidensa kanssa lääkärintarkastuksessa. Kun lääkäri testasi hänen refleksejään, tallitoverit yskivät kovaäänisesti ja Stacey nytkäytti jalkaansa. Hän läpäisi lääkärintestin. Hän käytti autossaan moottoripyörän kaasukahvaa, koska hän ei pystynyt käyttämään tekojalkaa tehokkaasti.


title: Sara Ramsay

text: Sara Ramsay (omaa sukua Hirvelä, s. 17. maaliskuuta 1969 Rovaniemi) on suomalainen malli ja hammaslääkäri. Hän on koulutukseltaan valtiotieteilijä (käytännöllinen filosofia). Ramsay tuli tunnetuksi "Frank Pappa Show’n" vakiohahmona.


title: Sara Ramsay

text: Ramsay osallistui aikoinaan Maailman rauha -patsaan tervaamiseen ja höyhentämiseen yhdessä Mikael Jungnerin ja Jari Kajaksen kanssa. Vuoden 1996 europarlamenttivaaleissa Ramsay oli nuorsuomalaisten ehdokkaana saaden 3 799 ääntä. Sara Hirvelä meni naimisiin Peter Ramsayn kanssa 2007.


title: Krista Kelly

text: Krista Kelly (s. 18. kesäkuuta 1977) on kanadalainen malli. Hän oli "Playboy"-lehden huhtikuun 2004 "Playmate of the Month".


title: Krista Kelly

text: Krista Kelly on syntynyt Torontossa, Ontariossa vuonna 1977. Hän on kertonut olleensa poikatyttö ja hyvin urheilullinen.


title: Krista Kelly

text: Kellyltä löytyy saksalaisia, ranskalaisia, alkuperäisamerikkalaisia ja newfoundlandilaisia sukujuuria. Hän ihailee Shania Twainia, johon hänen ulkonäköään on verrattu, ja on kiinnostunut syöpätutkimuksesta.


title: Koivusalo

text: Koivusalo-nimisiä henkilöitä:


title: Malta Eurovision laulukilpailussa

text: Malta osallistui ensimmäistä kertaa euroviisuihin vuonna 1971. Muutamat ensivuodet maa menestyi kuitenkin erittäin heikosti ja senpä takia maa vetäytyi kisoista vuonna 1975. Malta palasi kisoihin vuonna 1991. Maa ei ole voittanut kertaakaan, mutta se on parhaimmillaan sijoittunut toiseksi vuosina 2002 ja 2005 voiton ollessa siis erittäin lähellä. Vuonna 2003 (toiseksi viimeinen) maalla kuitenkin meni paljon huonommin. Vuonna 2006 maa sijoittui viimeiseksi, eikä kahtena sen jälkeisenä vuonna ole päässyt ollenkaan finaaliin. Vuonna 2009 maata edusti Chiara joka on aikaisemmin sijoittunut toiseksi ja kolmanneksi. Nyt kotiin vietävänä tosin oli kahdeskymmenestoinen sija.


title: Malta Eurovision laulukilpailussa

text: Kaksi ensimmäistä kappalettaan Malta esitti maltan kielellä. Loput on laulettu englanniksi, mutta vuoden viisussa oli myös muutama lause maltaa.


title: Malta Eurovision laulukilpailussa

text: Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Maltan kappale esitettiin ilman orkesterisäestystä vuonna 1998.


title: Krista Allen

text: Krista J. Allen (s. 5. huhtikuuta 1971) on yhdysvaltalainen näyttelijä. Hänen tunnetuimpiin rooleihinsa kuuluu Billie Reed, jota hän esitti "Päivien viemää" -sarjassa vuosina 1996–1999. Hän oli sitä ennen "eroottisen scifi-sarjan" "Emmanuelle in Space" tähti.


title: Krista Allen

text: Allen syntyi Venturassa, Kaliforniassa Dalton Earl Allenille ja Katherine Mary Raposalle, jotka ajautuivat myöhemmin avioeroon. Isän puoleiset isovanhemmat olivat monennen sukupolven teksasilaisia, äidin puolelta hänellä on englantilaisia, irlantilaisia ja portugalilaisia sukujuuria. Allenilla on vanhempi veli Dalton Earl Allen Jr. Hän suuntautui opetusalalle Austin Community Collegessa ja toimi ennen näyttelijänuraansa lastentarhanhoitajana.


title: Krista Allen

text: Allen aloitti näyttelijänuransa 1990-luvulla ja on sen jälkeen esittänyt rooleja useissa televisiosarjoissa ja elokuvissa. Hän oli vuosina 1996–1999 naimisissa Justin Morittin kanssa ja sai yhden lapsen, 12. heinäkuuta 1997 syntyneen Jacob Nolan -pojan. Allen on tunnustautunut biseksuaaliksi.


title: Ranskan hallitus

text: Ranskan hallitus on Ranskan tasavallan hallintojärjestelmän toimeenpaneva valtioelin, joka ohjaa kansakunnan politiikkaa.


title: Ranskan hallitus

text: Hallituksen kaikki jäsenet nimittää Ranskan tasavallan presidentti nimittämänsä pääministerin ehdotuksesta.


title: Ranskan hallitus

text: Ranskan hallituksen ministerit on luokiteltu tarkkaan protokollan mukaiseen arvojärjestykseen, mistä säännöstä ei kuitenkaan ole minkäänlaista kirjallista lähdettä:


title: Ranskan hallitus

text: Apulaisministerit osallistuvat aina hallituksen ministereiden kokouksiin, olipa asialista mikä tahansa. Valtiosihteerit osallistuvat kokouksiin vain kun työjärjestyksessä on heitä erikoisesti koskevia asioita.


title: Ranskan hallitus

text: Ministerin tehtävät eivät sovellu yhteen muiden ammatillisten tehtävien kanssa. Tämä kielto mandaattien kumuloitumisesta koskee kaikkea yksityistä toimintaa, useimpia julkisia tehtäviä ja myös parlamentaarisia mandaatteja. Kyseessä on halu välttää painostusta ja vaikuttamista ministereihin, ja he voivat keskittyä yksinomaan hallitustyöskentelyyn. He voivat työssään tehdä lakimuutoksia ja päättää valtion menoista. Ministerit voivat kylläkin Ranskassa säilyttää paikallishallintoon liittyvät tehtävänsä, vaikka pääministeri Lionel Jospinin hallituksen tekemä lainmuutos kieltää ehdottomasti ministereiden kumuloituvat mandaatit.


title: Ranskan hallitus

text: Hallituksen tehtävänä on päättää ja johdattaa kansakunnan politiikkaa, kuten Ranskan viidennen tasavallan perustuslain 20. artikla toteaa. Poliittiset tavoitteet ja hallituksen tavoitteet muuttuvat lakien ja asetusten kirjoittamiseksi. Jokaisen poliittisen toiminnan pitää kuitenkin ennemmin tai myöhemmin muodostua juridiseksi tekstiksi. Kaikki lainsäädäntöhankkeet ja jotkut asetustyypitkin pitää hallituksen eli ministerineuvoston hyväksyä. Ministerineuvoston kokouksissa hallitus tekee suurimman osan kollektiivisesta poliittisesta päätöksenteosta ja päättää päätösten toteuttamistavoista. Näin toteutuu yksi hallitustyöskentelyn keskeinen periaate: kollegiaalisuus. Hallituksen toiminnan tukena sen toteuttaessa päätöksiään ovat sekä armeija että valtionhallinto.


title: Ranskan hallitus

text: Ministerineuvoston eli hallituksen kokoukset pidetään säännöllisesti keskiviikkoaamuisin tasavallan presidentin johdolla. Tämä kertoo puolestaan hallituksen työskentelyn solidaarisesta ja kollegiaalisesta luonteesta. Keskeinen osa hallituksen työstä tehdään kuitenkin muualla: ministeriöissä, joita ministerit johtavat, ja työryhmissä, kokouksissa ja komiteoissa, jotka muodostuvat useista eri ministereistä. Myös pääministerin henkilökohtainen tai hänen avustajiensa osallistuminen näihin työryhmiin ja kokouksiin takaa työskentelyn tehokkuuden ja tehtyjen toimenpiteiden ja päätösten yhtenäisyyden.


title: Asterix (peruna)

text: Asterix on alankomaalainen keskimyöhäinen perunalajike, joka perustuu Cardinalin ja SVP Ve 70-9:n risteytykseen vuodelta 1990. Peruna on kuoreltaan punainen ja soveltuu myös ranskanperunoiden raaka-aineeksi.


title: Asterix (peruna)

text: Asterix kuuluu Suomen noin 40 perunalajikkeen suosituimpiin lajikkeisiin.


title: Asterix (peruna)

text: Asterixin tärkkelyspitoisuus on 15,5 prosenttia. Se luokitellaan ominaisuuksiltaan jauhoiseksi yleisperunaksi.


title: Asterix (peruna)

text: Suomessa viljelty Asterix on myös vientiperuna. Sen siemeniä viedään Venäjälle.


title: Lisa Rinna

text: Lisa Deanna Rinna (s. 11. heinäkuuta 1963) on yhdysvaltalainen näyttelijä. Hänen tunnetuimpia roolejaan ovat olleet Billie Reed "Päivien viemää" -sarjassa 1992–1995 sekä Taylor McBride "Melrose Placessa".


title: Lisa Rinna

text: Rinnalla on ollut myös elokuvarooleja mm. elokuvassa "Good Advice" vuonna 2001. Hän oli vuosina 2002–2006 "Soap Talk" -show'n juontaja. Hän on lisäksi osallistunut "Tanssii tähtien kanssa" -show'n toiseen tuotantokauteen Yhdysvalloissa.


title: Lisa Rinna

text: Lisa Rinna on elänyt vuodesta 1997 avioliitossa näyttelijä Harry Hamlinin kanssa. Heillä on kaksi tytärtä: Delilah Belle (s. 1998) ja Amelia Gray (s. 2001).


title: Julie Pinson

text: Julie Pinson (s. 7. marraskuuta 1967 Fremont, Kalifornia) on yhdysvaltalainen näyttelijä. Hän otti syyskuussa 2004 Billie Reedin roolin sarjassa "Päivien viemää".


title: Julie Pinson

text: Pinsonilla on aiemmin ollut vuosina 1997–2002 rooli sarjassa "Port Charles". Hänellä oli myös lyhytaikainen rooli äänilevytuottaja Shilohina sarjassa "Tunteita ja tuoksuja".


title: Julie Pinson

text: Pinson meni elokuussa 2006 Las Vegasissa naimisiin näyttelijä Billy Warlockin kanssa.


title: Victoria (peruna)

text: Victoria on alankomaalainen varhaisperunalajike, joka perustuu Agrian ja ROPJ 861:n risteytykseen. Se kuuluu Suomen suosituimpiin perunalajikkeisiin.


title: Victoria (peruna)

text: Victorian tärkkelyspitoisuus on 14,9 prosenttia. Se luokitellaan ominaisuuksiltaan yleisperunaksi.


title: Roadrunner United

text: Roadrunner United oli metallimusiikkia tuottavan levy-yhtiön Roadrunner Recordsin projekti, jonka tarkoituksena oli juhlistaa levy-yhtiön 25-vuotista toimintaa. Projektin tuloksena oli "Roadrunner United: The All Star Sessions" -albumi, joka julkaistiin Isossa-Britanniassa 10. lokakuuta 2005 ja Yhdysvalloissa 11. lokakuuta 2005. Levyllä soitti kaiken kaikkiaan 57 artistia 45:ltä Roadrunner Recordsin kautta tuottaneelta yhtyeeltä. Heidän joukostaan valittiin neljä ”kapteenia”, jotka olivat:


title: Rikea (peruna)

text: Rikea on saksalainen varhaisperunalajike, joka perustuu Isabelin ja Ukaman risteytykseen. Se kuuluu Suomen suosituimpiin perunalajikkeisiin. Rikaman tärkkelyspitoisuus on 12,3 prosenttia. Se on varhainen kesäperuna. Se luokitellaan ominaisuuksiltaan kiinteämaltoiseksi perunaksi.


title: Rikea (peruna)

text: Suomessa viljelty Rikea on myös vientiperuna. Sen siemeniä viedään Venäjälle.


title: Claudia Jennings

text: Claudia Jennings (synt. Mary Eileen Chesterton, 20. joulukuuta 1949 Saint Paul, Minnesota – 3. lokakuuta 1979 Malibu, Kalifornia) oli yhdysvaltalainen valokuvamalli ja näyttelijä. Hän oli "Playboyn" marraskuun 1969 "Playmate of the Month" sekä vuoden 1970 "Playmate of the Year".


title: Claudia Jennings

text: Jenningsistä tuli Playboy-uran jälkeen suosittu näyttelijä niin televisiossa kuin elokuvissakin. Hän asui vuosina 1970–1975 lauluntekijä Bobby Hartin kanssa, ja eron jälkeen hänelle kehittyi päihdeongelma.


title: Claudia Jennings

text: Jennings kuoli tapaturmaisesti varhain aamulla 3. lokakuuta 1979, kun hän nukahti rattiin Kaliforniassa.


title: Matkailuvirkailija

text: Matkailualan asiantuntija on matkailualan perustutkinnon myynti- ja neuvontapalvelujen koulutusohjelman suorittaneen ammattinimike.


title: Matkailuvirkailija

text: Matkailuvirkailijoita koulutetaan ammattikouluissa. Koulutus kestää peruskoulupohjaisilta opiskelijalta yleensä 3 vuotta ja ylioppilaspohjaiselta opiskelijalta 2 vuotta. Peruskoulupohjaisen opiskelijan on useissa oppilaitoksissa mahdollista suorittaa ylioppilastutkinto ammatillisten opintojen ohessa. Koulutuksen suorittanut on matka- ja kuljetuspalvelujen ja kotimaanmatkailun informaatio-, neuvonta- ja myyntitehtäviin erikoistuva matkailualan ammattilainen.


title: Matkailuvirkailija

text: Opiskeluun sisältyy työssäoppimisjaksoja erilaisissa matkailualan yrityksissä kotimaassa tai ulkomailla.


title: Matkailuvirkailija

text: Matkailuvirkailija voi työllistyä esimerkiksi matkatoimistoihin, hotelleihin, matkailukeskuksiin, liikenneyrityksiin, erilaisiin valtakunnallisiin tai paikallisiin matkailualan organisaatioihin ja yrityksiin. Päivittäisiin työtehtäviin kuuluu esittelyä, myyntiä yksityisille henkilöille ja ryhmille, sekä asiakkaille tehtäviä varauksia erilaisiin koti- ja ulkomaanmatkakokonaisuuksiin kuten valmismatkoja oheispalveluineen. Varauksia tehdään puhelimitse, sähköpostitse tai telefaxin välityksellä ja matkailuvirkailija kirjaa saadut tilaukset atk-laitteille.


title: Matkailuvirkailija

text: Matkailualalla vaaditaan halua ja taitoa palvella eri kulttuureista tulevia asiakkaita, kielitaitoa, viestintätaitoja, liiketaloudellista ajattelua ja kiinnostusta erilaisia varaus- ja informaatiojärjestelmiä kohtaan. Työ vaatii joustavuutta ja tilanneherkkyyttä sekä kykyä työskennellä kiireessä ja kohtuullisen paineen alaisena. Lisäksi matkailualalla työskennellään useimmiten silloin kun muut ovat vapaalla: työpaikasta ja toimenkuvasta riippuen myös iltaisin, viikonloppuisin, lomasesonkeina ja juhlapäivinä.


title: Matilda (peruna)

text: Matilda on ruotsalainen myöhäisperunalajike, joka perustuu Bintjen ja P40, Solanum demissum risteytyksen sekä Fruhperlen ja Gabrielan risteytyksen risteytykseen. Se kuuluu Suomen suosituimpiin perunalajikkeisiin ja sitä voi viljellä koko Suomessa. Matilda on saamassa etenkin "Rekordille" aiemmin kuulunutta jalansijaa markkinoilla. Matilda menestyy erityisen hyvin kosteina kesinä.


title: Matilda (peruna)

text: Matildan mukulat ovat pyöreänsoikeita ja hyvin matalasilmäisiä. Ne kestävät hyvin kolhuja. Koko ja ulkonäkö ovat tilastollisesti hyvin tasaisia, ylisuuria mukuloita ei juuri muodostu. Mukulat vihertyvät helposti.


title: Matilda (peruna)

text: Matildan tärkkelyspitoisuus on noin 14,5-16,5 prosentin luokkaa ja keskimäärin 16,1 prosenttia. Se on myöhäisperuna. Se luokitellaan keitettävyydeltään jauhoiseksi yleisperunaksi, jota voi käyttää kaikenlaisissa perunaruoissa.


title: Matilda (peruna)

text: Matilda kestää hyvin kaikenlaisia tauteja, kuten perunaruttoa, Y-virusta ja tyvimätää.


title: Matilda (peruna)

text: Lajiketta viljellään mm. Ruotsissa


title: Stacy Sanches

text: Stacy Sanches (s. 4. syyskuuta 1973 Dallas, Texas) on yhdysvaltalainen valokuvamalli ja näyttelijä. Sanches oli "Playboyn" maaliskuun 1995 "Playmate of the Month" ja vuoden 1996 Playmate of the Year.


title: Stacy Sanches

text: Sanches on valmistunut South Garland High Schoolista vuonna 1991. Hänellä on isänsä puolelta meksikolaisia ja äitinsä puolelta irlantilaisia sukujuuria.


title: Christina Santiago

text: Christina L. Santiago (s. 15. lokakuuta 1981 Chicago, Illinois) on yhdysvaltalainen valokuvamalli. Hänellä on puertoricolaisia sukujuuria.


title: Christina Santiago

text: Santiago oli "Playboy"-lehden elokuun 2002 "Playmate of the Month" sekä vuoden 2003 Playmate of the Year. Tuolloisessa haastattelussaan hänellä oli tähtäimessään näyttelijän tai koreografin ura.


title: Turkki Eurovision laulukilpailussa

text: Turkki osallistui Eurovision laulukilpailuun ensimmäisen kerran vuonna 1975, jolloin maata edustamaan valittiin Semiha Yankı kappaleellaan ”Seninle Bir Dakika”. Tuollon Turkki sijoittui 17:nneksi eli viimeiseksi, eikä maa saavuttanut kovin suurta menestystä ennen kuin 1990-luvun lopulla; Turkki on jäänyt viimeiseksi kolme kertaa – kaikki ensimmäisten kymmenen osallistumiskerran aikana.


title: Turkki Eurovision laulukilpailussa

text: Heikosta alusta huolimatta Turkki on yksi menestyneimmistä euroviisumaista. Vuonna 1997 maa sijoittui kolmanneksi Şebnem Pakerin kappaleella ”Dinle”. Maalla on takana myös yksi euroviisuvoitto vuodelta 2003, jolloin ”Everyway That I Can” esittäjänään Sertab Erener voitti Belgian niukasti kahdella pisteellä. Sen jälkeen maa on sijoittunut kolme kertaa neljänneksi: vuonna 2004 Athenan kappaleella ”For Real”, vuonna 2007 Kenan Doğulun kappaleella ”Shake It Up Şekerim” ja vuonna 2009 Hadisen kappaleella ”Düm Tek Tek”. Vuonna Turkki saavutti toisen sijan maNgan kappaleella ”We Could Be the Same”. Pitkä menestysputki kuitenkin päättyi vuonna , kun Yüksek Sadakat karsiutui finaalista.


title: Turkki Eurovision laulukilpailussa

text: Vuonna 2013 Turkki vetäytyi kilpailusta eikä ole osallistunut sen jälkeen. Syyksi vetäytymiseen ilmoitettiin kilpailun epäreiluina pidetyt säännöt ja toisaalta konservatismin kasvu Turkissa. Turkki meinasi vetäytyä jo vuoden 2012 kisoista, mutta isäntämaana toimi silloin Turkin naapurimaa Azerbaidžan.


title: Turkki Eurovision laulukilpailussa

text: Turkki on esittänyt suurimman osan kappaleistaan turkin kielellä.


title: Turkki Eurovision laulukilpailussa

text: Vuoden 2003 voiton ansiosta vuoden 2004 kilpailut järjestettiin Istanbulissa.


title: Turkki Eurovision laulukilpailussa

text:
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot taistelevat finaalipaikasta kaksiosaisessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
Ainoastaan finaalissa annetut pisteet näkyvät taulukossa. Turkki ei osallistunut kilpailuihin vuosina 1976, 1977, 1979 ja 1994. Vuonna 2011 maa ei selviytynyt finaaliin, mutta äänesti siinä.
Ainoastaan finaalissa annetut pisteet näkyvät taulukossa. Turkki ei osallistunut kilpailuihin vuosina 1976, 1977, 1979 ja 1994. Vuonna 2011 maa ei selviytynyt finaaliin. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Turkin kappale esitettiin ilman orkesterisäestystä vuoden 1993 kilpailussa.


title: Matkailupalvelujen tuottaja

text: Matkailupalvelujen tuottaja on matkailualan perustutkinnon matkailun ohjelmapalvelujen koulutusohjelman suorittaneen ammattinimike. Matkailupalvelujen tuottajia koulutetaan ammattikouluissa. Koulutukseen hakeudutaan yhteishaun kautta. Koulutus kestää peruskoulupohjaisilta opiskelijoilta yleensä 3 vuotta ja ylioppilaspohjaisilta opiskelijoilta 2 vuotta.


title: Matkailupalvelujen tuottaja

text: Matkailupalvelujen tuottajia koulutetaan matkailuyrityksen asiakaspalvelutehtäviin, ohjelmapalveluyrityksessä toimimiseen ja matkailuyritysten tuotesuunnitteluun. Suuntautumisena voi olla esimerkiksi kulttuurimatkailun tai luontomatkailun ohjelmapalvelut.


title: Matkailupalvelujen tuottaja

text: Matkailupalvelujen tuottaja voi työllistyä esimerkiksi ohjelmapalveluyrityksiin, loma- ja matkailukeskuksiin, kylpylöihin, hotelleihin, erilaisiin matkailualan organisaatioihin tai majoitusyrityksiin. Hän voi myös toimia itsenäisenä yrittäjänä.


title: Jussi Heikelä

text: Jussi Heikelä (s. 16. lokakuuta 1976 Turku) on suomalainen radiojuontaja. Hän aloitti radiouransa kesällä 2002 Kiss FM:llä juontamalla listaohjelmaa. Tätä ennen hän oli työskennellyt muun muassa Jyrki-ohjelman juontajana. Heikelä siirtyi Radio Cityn palvelukseen juontamaan aamushow’ta, josta hänet ja Aki Linnanahde palkittiin Vuoden radiojuontajina 2006. Heikelä-Linnanahde Korporaatio voitti parhaan radio-ohjelman tittelin myös vuonna 2009. Radio Cityn loputtua Heikelä pääsi töihin Nelonen Median rock-musiikkiin painottuvalle radiokanavalle Radio Rockille, jossa hän työskenteli vuoteen 2015 saakka. Heikelän ura radiojuontajana jatkuu omalla ohjelmalla Yle Puhe -kanavalla.


title: Jussi Heikelä

text: Heikelä on kirjoittanut freelance-toimittajana Ilta-Sanomiin, Aamulehteen, sekä Katso-lehteen vuosina 2001–2003. Hän käsikirjoitti, ohjasi ja tuotti Yle TV1:lle 16-osaisen sarjan Talousvalmentaja vuonna 2004.


title: Jussi Heikelä

text: Heikelän juontamistyyli on tuottanut radiokanavalle useita langettavia päätöksiä Julkisen sanan neuvostoon tehtyihin kanteluihin.


title: Jussi Heikelä

text: Heikelä perusti digitaalisen muistolehdon Will Remember You vuonna 2015.


title: Jussi Heikelä

text: Heikelä asuu avoliitossa radio- ja tv-juontaja Jenni Alexandrovan kanssa.


title: Libanon Eurovision laulukilpailussa

text: Libanon aikoi osallistua vuoden 2005 euroviisuihin. Edustajaksi oli valittu Aline Lahoud ranskankielisellä kappaleella "Quand tout s'enfuit". Se kuitenkin keskeytti osallistumisensa myöhässä, koska lain mukaan Libanonissa ei saa näyttää israelilaista materiaalia. Israelin esitys olisi näin ollen täytynyt jättää näyttämättä Libanonin televisiossa, mikä olisi rikkonut Euroviisujen sääntöjä. Maa joutui tämän jälkeen kolmen vuoden pannaan, jonka aikana maa ei saa osallistua Euroviisuihin. Libanon olisi voinut osallistua uudestaan vuoden 2009 euroviisuihin, jos se olisi muuttanut lakejaan israelilaisten esitysten näyttämisestä. Näin ei kuitenkaan tapahtunut ja Libanon perui osallistumisensa siihenkin kilpailuun.


title: Tromssan tuomiokirkko

text: Tromssan tuomiokirkko () on kirkkorakennus norjalaisessa Tromssan kaupungissa. Se on Nord-Hålogalandin hiippakunnan pääkirkko. Vuonna 1861 valmistunut kirkko edustaa uusgoottilaista arkkitehtuuria, ja sen suunnittelusta on vastannut norjalainen arkkitehti Christian H. Grosch. Se on ainoa puusta rakennettu tuomiokirkko Norjassa.


title: Liechtenstein Eurovision laulukilpailussa

text: Liechtenstein on pyrkinyt mukaan kahdesti Eurovision laulukilpailuun, vuosina 1969 ja 1976. Maa kuitenkin torjuttiin kummallakin kerralla, sillä maa ei kuulu Euroopan yleisradiounioniin. Jäsenyys on ehdoton edellytys laulukilpailuun osallistumiselle ja Liechtensteinin televisioasema 1FLTV aikoo hakea EBU:n jäsenyyttä, mutta se ei yksin tarkoita, että Liechtenstein olisi osallistumassa kisoihin.


title: Adora

text: Adora on alankomaalainen A. D. Mulderin risteyttämä keskimyöhäinen perunalajike. Adoran tärkkelyspitoisuus on 15,5 prosenttia. Se luokitellaan ominaisuuksiltaan kiinteämaltoiseksi perunaksi. Adoran satoisuus on varhaisnostossa Hankkijan Timon luokkaa ja syysnostossa sitä suurempi.


title: Adora

text: Adora ei ole erityisen altis raakatummumiselle tai keittotummumiselle. Se on ankeroisenkestävä ja yleensä hyvin viruskestävä.


title: Keski-Savon Pateri

text: Keski-Savon Pateri on vuonna 1992 toimintansa aloittanut varkautelais-pieksämäkeläinen lentopalloseura. Seura perustettiin nimellä Pateri Varkauden Tarmon ja Pieksämäen NMKY:n yhteisseuraksi. Kesäkuun alussa 1994 seura rekisteröitiin itsenäiseksi.


title: Keski-Savon Pateri

text: Paterin paras kausi on ollut 1998–99, kun joukkue voitti tuplamestaruuden viemällä sekä SM-liigan että Suomen Cupin kultaa. Tuolloin joukkuetta luotsasi Reino Kosonen. Kaudella 2000 Pateri pelasi myös maailman arvostetuimmassa seurajoukkuekilpailussa, Mestareiden liigassa.


title: Keski-Savon Pateri

text: Paterin ehkä kuuluisin pelaaja on ollut Henrik Kosonen, joka oli voittamassa Paterille mestaruuden ja on ollut tuomassa muita mitaleja. Maajoukkueen nykyinen passari Mikko Esko on myös pelannut Paterissa, ja voittanut mestaruuden yhdessä Kososen kanssa vuonna 1999. Henrik Kosonen valmensi Pateria kaudesta 2002 lähtien kauteen 2009.


title: Keski-Savon Pateri

text: Vuonna 2009 Pateri muodosti Savonlinnan East Volleyn kanssa yhteisen liigajoukkueen Saimaa Volleyn, joka kaudesta 2009–2010 kauteen 2013–2014 pelasi Paterin paikalla liigassa. Tämän jälkeen Pateri vuokrasi liigapaikan LEKA Volleylle, uudelle Kuopiolaiselle lentopalloseuralle.Tie Paterin joukkueen perustamiseen syntyi kun paikallinen Varkauden Tarmo ei pystynyt jatkamaan huippulentopallotoimintaansa. Lentopallomenestykseen tottuneet pieksämäkeläiset sekä varkauslaiset halusivat saada lentopallon jatkumaan kaupungissa, joten perustettiin täysin uusi seura nimeltä Pateri, joka peri Tarmon SM-liigapaikan. Joukkueen valmentajaksi tuli huippukäskyttäjä Reino Kosonen, ja joukkue asetti tavoitteekseen SM-mitalin. Kausi sujuikin hyvin aina pudotuspeleihin asti, jolloin Paterin kohtaloksi tuli avainpelaaja Jarkko Syrjäsen loukkaantuminen ja joukkue putosi mitalipeleistä. Myöskään seuraavalla kaudella SM-liigassa joukkue ei saavuttanut mitalia.


title: Keski-Savon Pateri

text: Kun mitaleja ei ollut paikkakunnalle kahteen kauteen saatu, seurajohto päätti hankkia kovan luokan joukkueen, mikä ei kuitenkaan saavuttanut menestystä. Uusi merkittävä tapahtuma tapahtui kuitenkin kun Pateri itsenäistyi täysin omaksi seurakseen eikä toiminut enää Tarmon alaisuudessa.


title: Keski-Savon Pateri

text: Kesällä 1995 Pateri hankki riveihinsä muun muassa latvialaisen Guntis Atarsin sekä Reino Kososen pojan Henrikin. Joukkue kärsi jälleen kauden edetessä pahoja loukkaantumisia, ja pelaajat olivat vähissä. Puolivälieriin Pateri kuitenkin tiensä raivasi, mutta Isku pamautti Paterin kesälomalle suoraan kahdessa ottelussa Ain Porkin johdolla pääosin torjumalla Timo Parkkalin ja Henrik Kososen. Paterin lopullinen sijoitus oli 5. ja hätäisimmät seuraajat alkoivat puhua "ikuisesta viitosesta"


title: Keski-Savon Pateri

text: Seuraavaa kautta valmisteltaessa Reijo Sorvoja ja Olli Nenonen päättivät lopettaa pääsarjatason palloilun. Myös Henrik Kosonen lähti pelaamaan Ranskaan ammattilaiseksi. Tilalle Pateri sai Petteri Häyrisen PPS:stä, Agris Jurensin Latviasta, venäläisen Viktor Stanoulevitsin Torniosta sekä Aki Törmäsen. Valmentajana jatkoi uskollisesti Reino Kosonen. Joukkue pelasi jälleen sarjan keskikastissa, ja oli hyvää vauhtia etenemässä pudotuspeleihin, joiden kautta mitalin yrittämiseen. Mutta juuri tärkeimmissä otteluissa ote hyytyi. Pateri hävisi ensimmäisen puolivälierän Loimua vastaan, mutta onnistui voittamaan Loimun kotisalissaan ja niin ratkaisu siirtyi kolmanteen otteluun. Kolmannen ottelun Pateri kuitenkin hävisi joutuen näin ennenaikaiselle kesälomalle.


title: Keski-Savon Pateri

text: Kaudella 1997–1998 Pateri voitti Suomen Cupin, kun se voitti finaalissa KuPS-Volleyn. Joukkuetta valmensi Reino Kosonen. Seuraavalla kaudella Pateri pelasi jälleen Suomen cupin voitosta KuPS-Volleyn kanssa finaalissa. Tällä kertaa KuPS-Volley voitti otteluvoitoin 2-0. Lisäksi Pateri voitti SM-pronssia. Kaudella 1999–2000 Pateri voitti historiansa ensimmäisen suomenmestaruuden sekä Suomen Cupin kultaa. Kaudella 2000–2001 Pateri voitti SM-pronssin liigassa, sekä Suomen cupin hopean häviten KuPS-Volleylle. Joukkue pelasi lisäksi Lentopallon Mestareiden liigassa. Joukkue ei kuitenkaan menestynyt, koska kärsi loukkaantumisista juuri pelien aikoihin. Reino Kosonen päätti lopettaa valmentajauransa ja siirtyä eläkkeelle kauden jälkeen. Pateri putosi ykkössarjaan kauden 2006–2007 päätteeksi.


title: Keski-Savon Pateri

text: Heti putoamisen jälkeen Keski-Savon Pateri päätti nousta takaisin liigaan kaudeksi 2008–2009. Joukkueen budjetti kaksinkertaistui edelliskaudesta, kun joukkueen taakse ilmestyi nimettömänä pysytellyt rahoittaja.


title: Keski-Savon Pateri

text: Pateri lähti 1-sarjaan kaudelle 2007–2008 lähes kokonaan ulkomaalaisilla pelaajilla. Seura hankki peräti seitsemän ulkomaalaista pelaajaa joukkueeseensa. Seura hankki Argentiinasta neljä pelaajaa sekä maajoukkuepelaajat Norjasta ja Libanonista. Lisäksi Pateri täydensi joukkuettaan unkarilaisella pelaajalla ja muutamalla suomalaisella pelaajalla.


title: Keski-Savon Pateri

text: Paterin hankkimat ulkomaalaisvahvistukset herättivät suurta keskustelua mediassa. Lentopallon 1-sarjassa ei ollut ennen kautta 2008–2009 ulkomaalaisia rajoittavaa sopimusta toisin kuin lentopallon SM-liigassa. Paterin tavoite sarjassa oli nousta takaisin SM-liigaan. Pateri aikoi pelata ulkomaalaisvahvistuksillaan mikäli joukkue selviytyisi liigakarsintoihin. Suomen Lentopalloliitto kielsi ulkomaalaisvahvistukset liigakarsinnoista kaudeksi 2008-2009


title: Keski-Savon Pateri

text: Pateri ei hävinnyt kauden 2007–2008 runkosarjassa yhtään ottelua ja hävisi vain kuusi erää. Joukkue pääsi SM-liigan karsintoihin. Pateri kohtasi karsintoihin pääsystä pelatuissa pudotuspeleissä Himangan Urheilijat, jonka joukkue voitti molemmissa otteluissa 3-0. Liigakarsinnat Pateri aloitti voittamalla liigajoukkue Vaasan Kiiston selvänumeroisesti 3-0 ja heti perään toisen liigajoukkueen Valkeakosken Isku-Veikot 3-1. Lopulta Paterin nousu ratkesi jo kolmannessa ottelussa, kun se voitti Oulun Ettan erin 3-0. Loput liigakarsinta pelit Pateri voitti myös ja pääsi SM-liigaan takaisin häviämättä yhtään peliä koko kauden aikana. Paterin voitettujen ja hävittyjen erien suhde oli 81-11.


title: Keski-Savon Pateri

text: Kaudelle 2008–2009 Pateri on tehnyt sopimukset edelliskauden pelaajien Juan Cruz Aramburun, John Abi Chedidin, Petri Piiroisen ja Teemu Tuomisen kanssa. Uusina pelaajina joukkueeseen tulevat Ville Juntura ja Atte Kyrölä Salon Piivolleysta.


title: Keski-Savon Pateri

text: Kaudeksi 2009/2010 Pateri luopui liigapaikastaan ja muodostaa ykkössarjassa pelanneen Savonlinnan East Volleyn kanssa yhteisen eteläsavolaisen liigajoukkueen, joka pelaa pääosan kotiotteluistaan Savonlinnassa. Joukkuetta valmentaa East Volleytä valmentanut Vodek Sadalski.


title: Joey Stefano

text: Joey Stefano (1. tammikuuta 1968 – 26. marraskuuta 1994) oli yhdysvaltalainen homopornonäyttelijä.


title: Joey Stefano

text: Stefano eli Nicholas Anthony "Nick" Iacona, Jr. syntyi Pennsylvaniassa. Hän menetti isänsä 15-vuotiaana ja eli sen jälkeen New Yorkissa prostituoituna narkomaanina. Hän aloitti uransa aikuisviihdealalla muutettuaan Los Angelesiin.


title: Joey Stefano

text: Stefano sai Madonnan huomion, ja poptähti käytti häntä kirjansa "Sex" (1992) mallina. Hän oli elämänsä loppuvaiheissa HIV-positiivinen, mutta ei menehtynyt AIDS-komplikaatioihin, vaan kuoli 26-vuotiaana otettuaan yliannostuksen kokaiinia, morfiinia, heroiinia ja ketamiinia.


title: Joey Stefano

text: Stefano voitti uransa aikana kaksi AVN-palkintoa. Hänet haudattiin isänsä viereen Pennsylvaniassa.


title: Monivarpainen kissa

text: Monivarpainen kissa eli laivakissa, suokissa tai Hemingwayn kissa on kissa, jolla on tavallista enemmän varpaita. Ylimääräiset varpaat johtuvat geenivirheestä. Geenivirheen aiheuttama polydaktylia on tavallista yleisempi maine coon -rodun kissoilla. Monivarpaisia kissoja on ympäri maailmaa, niin rotu- kuin tavallisissa maatiaiskissoissakin.


title: Monivarpainen kissa

text: Monivarpaisella kissalla usein yksi ylimääräinen varvas kiertyy ”peukaloksi” tassun reunaan. Kissa kykenee tarttumaan näin kädellisten tavoin esimerkiksi köysiin, kaiteisiin tai kahvoihin. Monivarpaisuus on esimerkki evoluutiossa hyödyllisestä mutaatiosta. Mutaatio on havaittu ensimmäisen kerran 1600-luvulla Bostonissa.


title: Monivarpainen kissa

text: Tassun erikoinen muoto voi aiheuttaa kissalle ongelmia liikkuessa: kävely saattaa olla ”humalaista” puolelta toiselle vaappuvaa. Osa monivarpaisista kissoista on uimataidottomia tai ne täytyy varta vasten ”opettaa” uimaan.


title: Monivarpainen kissa

text: Kirjailija Ernest Hemingway oli erityisen mieltynyt monivarpaisiin kissoihin. Hänellä oli monivarpainen kissa, jonka jälkeläisiä elää edelleen Hemingwayn kotimuseossa. Kissa oli tuotu Key Westiin Kuubasta.


title: Monivarpainen kissa

text: Monivarpaisen kissan kutsumanimistä ”laivakissa” tulee siitä, että aikoinaan monivarpaiset kissat olivat erityisen suosittuja laivakissoina, sillä monivarpaisuus auttaa tasapainon ylläpitämisessä ja monivarpaiset kissat selvisivät vaikeissa tilanteissa, kuten myrskyissä, normaaleja paremmin. Katsottiin, että monivarpainen kissa on laivakissana tavallista kissaa onnekkaampi.


title: Kutless

text:
Kutless on yhdysvaltalainen kristillinen rockyhtye Portlandista, Oregonista. Se perustettiin vuonna 2000 nimellä "Call Box", ja se on julkaissut viisi albumia. Ensimmäinen on nimeltään "Kutless", toinen "Sea of Faces", kolmas "Strong Tower", neljäs "Hearts of the Innocent" ja viides vuonna 2008 julkaistu "To Know that You're Alive". Yhtyeellä on levytyssopimus BEC Recordsin kanssa, ja Kutlessin albumeja on myyty kolme miljoonaa kappaletta maailmanlaajuisesti.
Nykyinen kokoonpano


title: Kutless

text: Entiset jäsenet


title: Koulutuskeskus Salpaus

text: Koulutuskeskus Salpaus on toisen asteen oppilaitos, joka järjestää ammatillista koulutusta nuorille ja aikuisille sekä tarjoaa työelämäpalveluja yrityksille ja muille organisaatioille. Salpauksessa voi suorittaa ammatillisia perus-, ammatti- ja erikoisammattitutkintoja tai täydentää osaamistaan eri alojen henkilöstö- ja täydennyskoulutuksessa. Lisäksi Salpauksessa järjestetään monella koulutusalalla lupakorttikoulutusta.


title: Koulutuskeskus Salpaus

text: Salpaus toimii Päijät-Hämeen alueella kolmella paikkakunnalla, Lahdessa, Asikkalassa ja Heinolassa, ja sen ylläpitäjä on Koulutuskeskus Salpaus -kuntayhtymä. Opettajia ja muuta henkilöstöä Koulutuskeskus Salpauksessa on noin 650.


title: Koulutuskeskus Salpaus

text: Oppilaitoksessa opiskelee vuosittain yhteensä yli 13 000 opiskelijaa.


title: Koulutuskeskus Salpaus

text: Koulutuskeskus Salpauksessa voi suorittaa lähes 40 ammatillista perustutkintoa päiväopintoina, noin 110 perus-, ammatti- tai erikoisammattitutkintoa näyttötutkintoina, yhdistelmätutkintona ylioppilastutkinnon ja ammatillisen tutkinnon sekä kaikki ammatilliset tutkinnot oppisopimuksella.


title: Koulutuskeskus Salpaus

text: Salpauksessa on tarjolla myös koulutusta urheilijoille (urheilijoiden ammatillinen koulutus) ja erityistä tukea tarvitseville (ammatillinen erityisopetus - Kaarisilta). Suomen ainoana toisen asteen oppilaitoksena Salpaus tarjoaa koulutusta sirkusalalla.


title: Koulutuskeskus Salpaus

text: Työpaikalla tapahtuva oppiminen on olennainen osa ammatillisia opintoja. Yhteistyöverkostoon kuuluu lähes 6000 työpaikkaa, joista yli 200 on ulkomailla.


title: Koulutuskeskus Salpaus

text: Kilpailutoiminta on tärkeä osa Koulutuskeskus Salpauksen toimintaa. Salpauksen opiskelijat osallistuvat aktiivisesti ammattitaitokilpailuihin (Taitaja, EuroSkills, WorldSkills). Ammattitaidosta kisattaessa kyse on ennen kaikkea itsensä voittamisesta eikä kilpailusta toisia vastaan.


title: Felsina (peruna)

text: Felsina on hollantilainen keskiaikainen perunalajike. Felsinan tärkkelyspitoisuus on 16,5 prosenttia. Se luokitellaan ominaisuuksiltaan kiinteämaltoiseksi perunaksi. Felsina on yksi Ukrainassa viljeltävistä 43 perunalajikkeesta. Sitä viljellään myös mm. Ruotsissa


title: Chas Chandler

text: Bryan James "Chas" Chandler (18. joulukuuta 1938 Newcastle, Englanti - 17. heinäkuuta 1996 Newcastle) oli englantilainen muusikko, tuottaja ja manageri. Parhaiten hänet muistetaan The Animalsin basistina ja Jimi Hendrixin managerina.


title: Chas Chandler

text: Chas Chandlerin musiikkiura alkoi basistina Alan Pricen perustamassa Alan Price Rhythm and Blues Combo -yhtyeessä. Kun yhtyeeseen liittyivät Eric Burdon, Hilton Valentine ja John Steel, kokoonpano nimettiin The Animalsiksi. Siitä tuli yksi 1960-luvun menestyneimpiä R&B-yhtyeitä.


title: Chas Chandler

text: Kun The Animals oli vuoden 1966 lopussa hajoamassa, Chandler alkoi suunnitella tuottajan ja managerin uraa. New Yorkissa Chandler kuuli tuolloin tuntemattoman Jimi Hendrixin soittavan. Hän taivutteli Hendrixin lähtemään mukaansa Lontooseen, jossa he solmivat tuotanto- ja managerisopimuksen. Chandlerista ja The Animalsin entisestä managerista, myöhemmin varsin huonomaineisesta Mike Jefferystä, tuli Hendrixin managerit. Chandler auttoi Hendrixiä kokoamaan The Jimi Hendrix Experience -yhtyeen. Hän toimi myös tuottajana yhtyeen kahdella ensimmäisellä albumilla ("Are You Experienced?" ja ""). Turhauduttuaan Hendrixin kiihkeään elämäntyyliin ja hitaasti etenevään studiotyöskentelyyn Chandler lopetti yhteistyönsä tämän kanssa kesken "Electric Ladyland" -albumin äänitysten vuonna 1968.


title: Chas Chandler

text: Samoihin aikoihin Chandler toimi yhdessä Jefferyn kanssa managerina myös Soft Machine -yhtyeelle ollen mukana tuottamassa heidän esikoisalbumiaan "The Soft Machine" (1968). Yhteistyö ei ollut kuitenkaan kovin hedelmällinen.


title: Chas Chandler

text: Vuodesta 1969 lähtien Chandler toimi Sladen managerina ja levyjen tuottajana noin 12 vuoden ajan. Hänellä oli 1970- ja 1980-lukujen vaihteessa oma levy-yhtiö Barn Records, joka julkaisi joitakin Sladen albumeja. Chandler oli mukana The Animalsin uudelleen kokoontumisissa 1976 ja 1983. Hän oli lisäksi osakkaana Newcastle Arenassa, joka avattiin vuonna 1995.


title: Chas Chandler

text: Chandlerilla oli kaksi poikaa ja kaksi tytärtä kahdesta avioliitosta. Hän kuoli sydänkohtaukseen vuonna 1996.


title: FC Barcelona (koripallo)

text: FC Barcelona Bàsquet on espanjalaisen urheiluseuran FC Barcelonan 24. elokuuta 1926 perustettu koripallojaosto. Sen edustusjoukkue pelaa Espanjan ACB-liigassa ja on Euroopan menestyneimpiä. Vuonna 2003 joukkue saavutti harvinaisen triplamestaruuden, kun se voitti Espanjan liigan, Espanjan cupin ja Euroliigan. Kuten jalkapallossakin, Barcelonan pahin kilpakumppani Espanjassa on ollut Real Madrid.


title: FC Barcelona (koripallo)

text: Sveitsiläisen vakuutusyhtiön Winterthur Groupin kanssa tehdyn sponsorisopimuksen vuoksi jaosto tunnettiin vuosina 2004–2007 nimellä Winterthur FC Barcelona. Winterthur on myös FC Barcelonan perustajan Joan Gamperin synnyinkunta Sveitsissä. Tätä seurannut nimi AXA FC Barcelona otettiin käyttöön vuonna 2007 ranskalaisyhtiö AXA:n ostettua Winterthur Groupin toiminnot. Vuosina 2008–2013 seuran sponsorina toimi vakuutusyhtiö "Regal", minkä takia seuraa kutsuttiin myös nimellä Regal FC Barcelona. Vuosina 2015–2019 joukkueen sponsorinimi on FC Barcelona Lassa.


title: FC Barcelona (koripallo)

text: FC Barcelonan kotikenttänä toimii Palau Blaugrana, joka sijaitsee samassa rakennuskokonaisuudessa seuran jalkapallostadionin Camp Noun kanssa.


title: Gloria (peruna)

text: Gloria on hollantilainen aikainen syysperunalajike. Glorian tärkkelyspitoisuus on 15,8 prosenttia. Se luokitellaan ominaisuuksiltaan jauhoiseksi perunaksi.


title: Gloria (peruna)

text: Gloriasta ovat risteytetyt Felsina ja Van Gogh.


title: Hylas

text: Hylas () oli kreikkalaisessa mytologiassa Dryopian kuninkaan Theiodamaan ja nymfi Menodiken poika. Herakles oli aikanaan varastanut Theiodamaksen härän, valmistanut sen itselleen ateriaksi ja lopulta tappanut raivostuneen Theiodamaan. Hän kuitenkin säästi Hylaan tämän kauniin ulkomuodon takia ja kasvatti tämän.


title: Hylas

text: Herakles otti Hylaan mukanaan Argolle, mutta aluksen pysähdyttyä Mysiassa Hylas lähti noutamaan vettä. Hänen täyttäessään kannua lähteestä häneen ihastui lähteen nymfi, joka tarttui häntä kaulasta, suuteli häntä ja veti mukanaan lähteeseen. Toisen version mukaan nymfejä oli useita ja he vetivät hänet lähteeseen yksissä tuumin käsivarresta.


title: Hylas

text: Huomattuaan Hylaan kadonneen Herakles oli täysin murheen murtama ja etsi tätä pitkään Polyfemoksen kanssa. Hänen kerrotaan huutaneen Hylasta kolme kertaa ja tämän vastanneen kolme kertaa, mutta Hylaan ääni jäi ohueksi veden alta. Herakles kieltäytyi jatkamasta enää matkaa argonauttien kanssa. Niin "Argo" lähti jatkamaan matkaansa ilman näitä kolmea.


title: Redstar (peruna)

text: Redstar on hollantilainen keskimyöhäinen perunalajike, joka perustuu Bildstarin ja VDW 76-30:n risteytykseen. Redstarin tärkkelyspitoisuus on 16,0 prosenttia. Se luokitellaan ominaisuuksiltaan jauhoiseksi yleisperunaksi.


title: Redstar (peruna)

text: Suomessa viljelty Redstar on myös vientiperuna. Sen siemeniä viedään Venäjälle.


title: Sailing to Philadelphia

text: Sailing to Philadelphia on Mark Knopflerin vuonna 2000 levyttämä albumi. Se on hänen soolouransa toinen albumi. Albumin kuudes kappale "Do America" - 4.11 on poistettu Euroopan [Mercury] versiosta ja korvattu kappaleella "One More Matinee" – 3:57, jota ei ole Pohjois-Amerikan [Warner] versiossa. Albumia myytiin Suomessa yli 33 000 kappaletta eli kultalevyyn oikeuttava määrä.


title: Rocket (peruna)

text: Rocket on varhainen perunalajike. Rocketin tärkkelyspitoisuus on 13,3 prosenttia. Se luokitellaan ominaisuuksiltaan kiinteämaltoiseksi perunaksi. Rocket on poistettu Suomen siemenperunaluettelosta.


title: Rocket (peruna)

text: Rocketia aikaisempi varhaisperuna on Swift. Sitä ei viljellä Suomessa, mutta sitä tuodan kauppoihin Skånessa viljeltynä.


title: Raid (televisiosarja)

text: Raid on vuonna 2000 TV1:ssä esitetty suomalainen televisiosarja. Sarja perustuu toisen käsikirjoittajan Harri Nykäsen "Raid"-rikosromaanien hahmoihin, mutta tarina on uusi. Raidin ohjasi Tapio Piirainen, joka oli myös toinen käsikirjoittaja. Vuonna 2003 julkaistiin samaan maailmaan sijoittuva "Raid"-elokuva. Raid on TV1:n Kotikatsomon neljäs niin kutsuttu kausisarja.


title: Raid (televisiosarja)

text: Television lisäksi Raid on julkaistu kolmen VHS:n kokoelmana sekä kahden levyn DVD:nä. Sarjan musiikki julkaistiin CD-levynä, joka sisältää Mari Rantasilan tulkitseman tunnusmusiikin "Vain rakkaus". Raidia on esitetty kolmesti Yhdysvalloissa MHz Networks -yhtiön kaapeli- ja satelliittiverkoissa. Sarja oli aikoinaan ensimmäinen suomalainen tuotanto, jota esitettiin amerikkalaisella TV-kanavalla.


title: Raid (televisiosarja)

text: Sarja voitti parhaan draamasarjan, parhaan miespääosan (Oiva Lohtander – komisario Jansson), parhaan ohjauksen (Piirainen) ja parhaan käsikirjoituksen (Nykänen ja Piirainen) Venla-palkinnon. Musiikkilevy myi kultaa.


title: Raid (televisiosarja)

text: Sarja sijoittuu tarkemmin määrittelemättömään nykyhetkeen, jossa talouselämä on ajautunut yhä enemmän monikansallisten yhtiöiden käsiin ja rikollisuus on yhä järjestäytyneempää ja sinisilmäiset rikostutkijat ovat aseettomia sen edessä. Espoosta on tehty erikoistalousalue, jossa vaikuttaa suuryhtiö Escon.


title: Raid (televisiosarja)

text: Suomessa ja Ruotsissa mainetta niittänyt rikollinen Raid palaa Suomeen. Samana iltana talousrikoksia tutkinut komisario ammutaan Pasilassa televisiostudioon. Pian toinen poliisi kuolee kesämökillään, ja tapaus näyttää itsemurhalta. Tapauksia tutkii Helsingin rikospoliisin komisario Eero Jansson kollegoineen. Myös Raid ystävineen on omista syistään samojen juttujen perässä. Murhien taustalta paljastuu taloussotkujen ja salaliittojen vyyhti, johon kietoutuu Suomen johtavia poliitikkoja ja talouselämän eliittiä.


title: Ukama

text: Ukama on varhainen perunalajike. Ukaman tärkkelyspitoisuus on 13,4 prosenttia. Se luokitellaan ominaisuuksiltaan kiinteämaltoiseksi kesäperunaksi.


title: Ukama

text:
Ukaman raakatummumiskestävyys on hyvä.
__notoc__
Lajiketta viljellään mm. Ruotsissa


title: Vital (peruna)

text: Vital on myöhäisperunalajike, aikainen talviperuna. Vitalin tärkkelyspitoisuus on 15,6 prosenttia. Se luokitellaan ominaisuuksiltaan yleisperunaksi.


title: Ryöstö (korttipeli)

text: Ryöstö on korttipeli, jossa voi olla 2 tai useampi pelaajaa.


title: Ryöstö (korttipeli)

text: Jokaiselle pelaajalle jaetaan 2 korttia, mutta sille, joka pelin saa aloittaa, jaetaan 3 korttia. ( Jakajasta seuraava aloittaa [häviäjä tekee työt jos peliä pelataan useita kertoja] ) Jäljelle jäänyt pakka asetetaan keskelle pöytää.


title: Ryöstö (korttipeli)

text:
Pelin aloittaja, jolla on kädessään nyt 3 korttia, katsoo, onko kädessä paria, tai kolmea samaa korttia. Jos hänellä on pari, hän panee sen eteensä pinoon (ei vierekkäin), sitten ottaa pöydän keskellä olevasta pakasta 2 uutta korttia. Jos hänellä on 3 samaa korttia, hän panee sen eteensä pinoon (ei vierekkäin), ja hän ottaa pöydän keskellä olevasta pakasta uudet 3 korttia, ja katsoo jälleen, onko siinä paria tai kolmoset. Jos on, niin hän panee kortin taas eteensä samaan pinoon kuin edelliset. Jos hänellä ei ole paria eikä kolmosia, niin hän panee yhden korteistaan pöydän keskelle pakan viereen niin, että hänelle jää 2 korttia käteen. Hän ei ota enää kolmatta korttia, vaan vuoro vaihtuu toiselle/seuraavalle. Hän katsoo, onko kädessä paria/kolmosia, jne.
Pelin idea on se, että jos vuorossa olevan pelaajan kädessä on samanarvoinen kortti, kuin toisella/toisilla pelaajilla edessänsä olevan pinon päällimmäisenä, tai pakan viereisessä olevassa pinossa päällimmäisenä, hän saa ottaa, eli "ryöstää" kaikki samanarvoiset kortit, mitkä ovat toisten pelaajien edessä olevien pinojen päällimmäisenä, tai pakan vieressä olevan pinon päällimmäisenä korttina.
Jos vastustaja ei huomaa että hänellä ja hänen vastustajalla on sama korttia koskien pisteitä ja hän huomaa sen myöhemmin, mutta jos on päästänyt kortista irti, peli jatkuu eteenpäin, mutta jos kortista pitää vielä kiinni, saa vaihtaa. Pelaaja ei voi lyödä kahta samaa korttia peräkkäin.


title: Ryöstö (korttipeli)

text: Peli loppuu, kun pakka pöydällä loppuu. Sitten pelaajien edessä olevien korttipinojen korttien pisteet lasketaan.Pelin voittaja on pelaaja, jolla on eniten pisteitä.


title: Mercedes-Benz S-sarja

text: Mercedes-Benz S-sarja (saksan kielen sanasta "Sonderklasse", erikoisluokka) on Mercedes-Benz -henkilöautomalliston suurin ajoneuvoluokka, jota on valmistettu vuodesta 1972 lähtien. S-sarjan malleissa on perinteisesti esitelty paljon omaisuuksia ja varusteita, jotka ovat myöhemmin yleistyneet muissakin autoissa, kuten ABS-jarrut ja vakionopeudensäädin, jotka tulivat S-sarjaan jo 1978.


title: Mercedes-Benz S-sarja

text: Kaikki mallit on valmistettu Saksassa, Sindelfingenissä. S-sarja on yleistynyt valtionhallinnon käytössä. Mercedes valmistaa S-sarjaa myös panssaroituna Guard- versiona. Jo ensimmäisistä W116-mallin S-sarjalaisista lähes 300 myytiin valtiolliseen käyttöön panssaroituina. Suomen tasavallan presidentin virka-auto on W221 korimallin S-sarjan auto.


title: Mercedes-Benz S-sarja

text: Ensimmäinen virallisesti S-sarjan MB, W116-mallisarja, tuli markkinoille syksyllä 1972 ja viimeiset autot valmistettiin vuonna 1980. Lopulliseksi valmistusmääräksi tuli 473.035 kappaletta. Vaikka auto oli ulkomitoiltaan edeltäjäänsä W108:a suurempi, olivat sisätilat samankokoiset. W116 on yksi ensimmäisistä autoista, jossa oli saatavilla ABS-jarrut, turvatyyny ja turbodieselmoottori. Mallin pidempiakselivälisen version tyyppinumero on V116. Auton suunnittelija on Friedrich Geiger.


title: Mercedes-Benz S-sarja

text: W126-mallisarja esiteltiin Frankfurtin autonäyttelyssä syksyllä 1979. Esittelyhetkellä auton muotoilu keräsi jonkun verran kritiikkiä, mutta mallista tuli kuitenkin varsin pitkäikäinen. Sitä valmistettiin vuodesta 1979 vuoteen 1991 ja kokonaistuotantomääräksi tuli yli 800.000 kappaletta. Moottorien tilavuus vaihteli 2,6 ja 5,6 litran välillä. Vuonna 1981 esiteltiin myös S-malliin perustuva Coupe-malli SEC, jonka tyyppimalli on C126. Auton suunnittelija on Bruno Sacco.


title: Mercedes-Benz S-sarja

text: Vuodesta 1991 lähtien valmistettu W140-sarja jäi historiaan erittäin suurikokoisena mallina. "Tankkimainen" kori nähtiin Euroopassa hieman negatiivisenakin asiana, mutta muun muassa Aasiassa autosta tuli suosittu. Vuonna 1994 mallimerkinnät muuttuivat muiden Mercedeksien tapaan ja aikaisemmat nimet (esimerkiksi 300SEL ja 500SE) korvattiin S 300 ja S 500 -nimillä.


title: Mercedes-Benz S-sarja

text: W220-mallin valmistus alkoi vuonna 1999. Vastaavaa Coupe-mallia (C215) myytiin nimellä CL. Aikaisemman mallin massiivisuudesta luovuttiin ja auton uusi muotoilu nähtiin alusta alkaen erittäin onnistuneena. Autossa esiteltiin useita uusia teknisiä innovaatioita, kuten Airmatic-ilmajousitus, ilmastoidut istuimet ja tutkaa hyväksikäyttävä vakionopeudensäädin. Vuonna 2002 esiteltiin myös nelivetomalli.


title: Mercedes-Benz S-sarja

text: Edeltäjäänsä kaikilta mitoilta hieman suurempi W221-sukupolvi esiteltiin syksyllä 2005. Muotoilultaan se on moderni ja muun muassa perässä on nähtävissä yhdenmukaisuutta Maybach-mallien kanssa. Brabus on lisännyt auton tehoja edellisistä 517 hevosvoimasta ja 830 Nm:stä 800 hevosvoimaan ja 1420 Nm:iin. Autoon on asennettu kaksi turboa.


title: Mercedes-Benz S-sarja

text: Mercedes-Benz W222 on Mercedeksen uusin S-sarjan malli. Sukupolven W221 seuraaja. Euroopassa myydään malleja S 400 Hybrid, S 350 BlueTEC, S 350 BlueTEC Hybrid sekä S 500. 4Matic-nelivetomalli tuli myyntiin marraskuussa 2013. Autosta vamistetaan myös coupé-mallia.


title: Mercedes-Benz S-sarja

text: Vuonna 2015 Mercedes-Benz esitteli vielä yleellisemmän Mercedes-Maybach-mallin.


title: HYLA

text: HYLA on Valio Oy:n rekisteröimä tavaramerkki. Nimi tulee sanoista "hydrolysoitu laktoosi" ja kertoo maitotuotteen olevan vähälaktoosinen.


title: HYLA

text: HYLA-merkityissä maitotuotteissa laktoosia eli maitosokeria on alle 1 %, joten ne soveltuvat monille laktoosi-intoleranteille, joille tavanomaisten maitotuotteiden käyttö aiheuttaa vatsaoireita. Tuotteiden laktoosi pilkotaan glukoosiksi ja galaktoosiksi valmistuksen yhteydessä niihin lisättävän laktaasientsyymin avulla. Entsymaattisesti käsitellyt tuotteet maistuvat hieman tavanomaisia makeammilta, koska glukoosi ja galaktoosi ovat laktoosia makeampia.


title: HYLA

text: Valio aloitti tutkimukset hydrolysoidusta laktoosista 1970-luvun alussa. Vuonna 1978 tuotiin markkinoille ensimmäinen HYLA-tuote, maitojauhe, jota seurasi maito ja myöhemmin muita tuotteita. 1990-luvun lopulla Valio tutki ja kehitti teknologiaa myös täysin laktoosittomien tuotteiden valmistusta varten, joissa laktoosia on alle 0,01 %. Ensimmäinen Valion laktoositon tuote, kevytmaitojuoma, lanseerattiin vuonna 2001.


title: Parhaan maskeerauksen Oscar-palkinto

text: Parhaan maskeerauksen Oscar-palkinto on yksi palkinnoista, joita Yhdysvaltain elokuva-akatemia jakaa vuosittain Oscar-gaalassa. Palkintoa on jaettu vuodesta 1982 alkaen.


title: Trace Adkins

text: Tracy Darrell ”Trace” Adkins (s. 13. tammikuuta 1962) on yhdysvaltalainen countrymusiikin laulaja-lauluntekijä. Hän syntyi Sareptassa, Louisianassa.


title: Trace Adkins

text: Adkins sai 1990-luvulla levytyssopimuksen Capitol Recordsilta. Hänen ensimmäiseltä albumiltaan ("Dreamin’ Out Loud", 1996) nousi countrylistan ykköseksi single ”(This Ain’t) No Thinkin’ Thing”.


title: Trace Adkins

text: Adkins sai vuonna 2001 tuomion rattijuopumuksesta. Pian hän piti tilapäistä taukoa esiintymisestä vammautettuaan itsensä traktorionnettomuudessa. "Chrome"-albumin julkaisun jälkeen hänet otettiin alkoholivieroitukseen.


title: Trace Adkins

text: Adkinsin toinen yhdysvaltalaisen countrylistan ykkössijalle noussut single ”Ladies Love Country Boys” ilmestyi vuonna 2006.


title: Trace Adkins

text: Adkins oli mukana Donald Trumpin "The Celebrity Apprentice" -ohjelmasarjassa. Hän pääsi finaaliin, mutta hävisi Piers Morganille.


title: Witch

text: Witch viittaa muun muassa seuraaviin:


title: Yhdystie 3495

text: Yhdystie 3495 on Tampereella Lakalaivasta Tammelaan kulkeva yhdystie. Tie on tärkein etelästä Tampereen keskustaan liikennettä välittävä väylä. Tie oli ennen osa valtatietä 3, mutta 1990-luvun puolivälissä valtatie linjattiin kulkemaan Tampereen läntisen kehätien kautta.


title: Andrea Chiesa

text: Andrea Chiesa (s. 6. toukokuuta 1964 Milano, Italia) on entinen sveitsiläinen Formula 1 -kuljettaja. Hän osallistui kymmeneen kilpailuun, joissa selvitti karsinnat kolme kertaa, mutta ei kertaakaan päässyt maaliin asti. Aika-ajoissa Chiesa oli parhaimmillaan kahdeskymmenes.


title: Andrea Chiesa

text: Chiesa aloitti kilpailu-uransa kartingin parissa vuonna 1980. Hän hankki kokemusta myös Formula 3000- ja Italian Formula 3 -sarjoista ennen siirtymistä Formula 1 -sarjaan. Menestystä Formuloissa ei tullut, ja hän joutui jättämään Fondmetal-tallin. Hänen tilalleen palkattiin belgialainen Eric van de Poele.


title: NHL-kausi 1995–1996

text: NHL-kausi 1995-1996 oli National Hockey Leaguen 79. kausi, jonka runkosarjassa pelasi 26 joukkuetta. Stanley Cupin voitti tuolloin Colorado Avalanche, joka voitti kaikki loppuottelut Florida Panthersia vastaan.


title: NHL-kausi 1995–1996

text: Kausi 1995-1996 oli myös ensimmäinen kausi jolloin Colorado Avalanche pelasi nykyisellä nimellään. Tätä ennen joukkueen nimi oli ollut Quebec Nordiques. Myös Detroit Red Wingsillä oli vaikuttava NHL-kausi. Joukkue saavutti toiseksi parhaat runkosarjapisteet (131), mutta hävisi Coloradolle Läntisen konferenssin finaalissa.


title: NHL-kausi 1995–1996

text: ""' O = pelatut ottelut, M = maalit, S = syötöt, P = pisteet"


title: 2. Maanantai

text: 2. Maanantai on suomalainen humoristista eurodancevaikutteista musiikkia esittävä yhtye. Jäseninä toimivat räppääjä Peter Bottne (oik. Petri Flander), Harry Triton ja Jon Landlord (oik. Jari Salonen). Yhtyeen tunnetuin kappale on "Mixet tahdo olla munkaa", joka oli vuoden 1994 myydyin kotimainen single. Yhtye aloitti tauon toisen albumin julkaisun jälkeen.


title: 2. Maanantai

text: Yhtye teki comebackin heinäkuussa 2010. Tuolloin julkaistiin myös uusi single "Sahara" ja remixversio kappaleesta "Mixet tahdo olla munkaa". Yhtye julkaisi uuden studioalbumin "Paternosterin" 8. joulukuuta 2010. Uudessa kokoonpanossa on mukana myös CatCatissa tunnetuksi tullut Katja Kätkä.. Katja jatkaa laulu-uraa siskonsa Virpin kanssa CatCat-duon merkeissä.


title: 2. Maanantai

text: 12. lokakuuta 2012 2. Maanantai teki levytyssopimuksen AXR Music Oy:n kanssa. Heti alkuun julkaistiin sinkku "Saa lihavakin harrastaa seksiä". Kahdessa viikossa sinkun oli kuullut ja musiikkivideon nähnyt lähes 40000. Pitkäsoiton julkistaminen tapahtuu helmi- maaliskuulla 2013.Singlet:


title: Scotty Bowman

text: William Scott ”Scotty” Bowman (s. 18. syyskuuta 1933 Montreal, Québec, Kanada) on entinen jääkiekkovalmentaja, joka valmensi useita NHL-joukkueita Stanley Cup -mestaruuteen, yhteensä ennätykselliset yhdeksän kertaa.


title: Scotty Bowman

text: Bowman oli alkujaan itsekin jääkiekkoilija, mutta kärsittyään päävammasta hän joutui lopettamaan uransa. Kaksi vuotta myöhemmin, 1956 hän toimi Ottawa Junior Canadiensin valmentajana QMJHL:ssä. Kahden vuoden kuluttua joukkue voitti Memorial Cupin. Bowman siirtyi OHL:ään, ja sieltä 1966 NHL:n laajenemisen yhteydessä valmentamaan St. Louis Bluesia, joka jo seuraavana vuonna pääsi Stanley Cup -finaaliin.


title: Scotty Bowman

text: Bluesin jälkeen Bowman valmensi menestyksekkäästi myös Montreal Canadiensia, Buffalo Sabresia, Pittsburgh Penguinsia ja Detroit Red Wingsia, ja oli voittamassa valmentajana yhteensä yhdeksää Stanley Cupia (Montreal 1973, 1976, 1977, 1978 ja 1979; Pittsburgh 1992; Detroit 1997, 1998 ja 2002). Lisäksi Bowman on voittanut mestaruuden viisi kertaa muissa tehtävissä (Pittsburgh 1991, Detroit 2008 ja Chicago 2010, 2013 ja 2015). Bowman toimi myös Kanadan maajoukkuevalmentajana useassa turnauksessa voittaen 1976 Canada Cupin.


title: Scotty Bowman

text: Bowman jäi eläkkeelle valmennustehtävistä voitettuaan Stanley Cupin 2002, mutta on toiminut sen jälkeen Chicago Blackhawksin neuvonantajana.


title: The Ragpicker’s Dream

text: The Ragpicker's Dream on Mark Knopflerin kolmas sooloalbumi (jälkeen Golden Heart 1996, Sailing to Philadelphia 2000). Albumi on julkaistu vuonna 2002. Se nousi Britannian albumilistan seitsemänneksi.


title: Admetos

text: Admetos () oli kreikkalaisessa mytologiassa Ferain kuningas Thessaliassa seuraten isäänsä Ferestä, jonka mukaan kaupunki oli nimetty. Admetos oli yksi argonauteista, jotka osallistuivat Kalydonin metsäkarjun metsästykseen.


title: Admetos

text: Admetos oli tunnettu vieraanvaraisuudestaan ja oikeudenmukaisuudestaan. Kun Apollon oli määrätty vuodeksi kuolevaisen palvelukseen rangaistuksena kyklooppien surmaamisesta, jumala valitsi Admetoksen talon ja alkoi hänen paimenekseen. Apollon oli niin vaikuttunut Admetoksen kohtelusta, että antoi hänen lehmiensä saada pelkästään kaksosia.


title: Admetos

text: Apollon auttoi Admetosta myös voittamaan prinsessa Alkestiksen, Iolkoksen kuninkaan Peliaan tyttären, käden. Alkestiksella oli niin paljon kosijoita, että Pelias asetti näille ilmeisen mahdottoman tehtävän - saadakseen Alkestiksen, näiden täytyi iestää sekä karju että leijona vetämään vaunuja. Apollon valjasti ikeen eläimillä, ja Admetos ajoi vaunut Peliaalle, ja siten nai Alkestiksen. Toisen version mukaan myös Herakles olisi ollut mukana auttamassa - kun leijona oli henkisen ja karju ruumiillisen voiman vertauskuva, niin samoin Apollon edusti viisautta ja Herakles voimaa.


title: Admetos

text: Admetos kuitenkin jätti uhraamatta Artemiille. Loukattu jumalatar täytti hääkammion käärmeillä, ja taas Apollon saapui Admetoksen avuksi. Hän neuvoi Admetosta suorittamaan uhrin Artemiille, ja niin jumalatar poisti käärmeet.


title: Admetos

text: Suurimman palveluksen Apollon teki kuitenkin suostuttelemalla kohtalottaret lykkäämään Admetoksen kohtalon hänelle määräämää kuolinhetkeä. Apollon sai kohtalottaren juovuksiin, ja niin nämä suostuivat lykkäykseen, jos vain Admetos löytäisi jonkun hänen tilalleen. Admetos alun perin kuvitteli, että hänen ikääntyneet vanhempansa mielellään ottaisivat poikansa paikan, mutta näiden ollessa haluttomia kuolemaan, Alkestis kuoli sen sijaan Admetoksen puolesta. Thanatoksen, kuoleman jumalan, viedessä Alkestista alas Manalaan, Admestos huomaa menettäneensä täysin elämänilonsa.


title: Admetos

text: Tilanteen pelasti Herakles, joka pysähtyi Feraissa matkallaan ryöstämään Diomedeen tammat. Kuultuaan Admetoksen tilanteesta hän astui Alkestiksen hautaan ja paini Thanatoksen kanssa niin kauan, että tämä suostui päästämään Alkestiksen, jonka Herakles sitten toi mukanaan takaisin elämään maan päälle.


title: Admetos

text: Tunnetuin Admetoksen lapsista oli Eumelos, joka johti sotajoukon Feraista taistelemaan Troijaa vastaan Troijan sodassa.


title: Admetos

text: Admetos oli myös erään Filokteteen tappaman troijalaisen nimi.


title: Golden Heart

text: Golden Heart on Mark Knopflerin soolouran esikoisalbumi, joka julkaistiin vuonna 1996, ja samalla Knopflerin ensimmäinen albumi Dire Straitsin lopetettua 1995.


title: Golden Heart

text: Albumi nousi Britannian listan yhdeksänneksi.


title: Sofia Salin

text: Sofia Aleksandra Salin on kuvitteellinen hahmo saippuasarjassa "Salatut elämät". Sofia on esiintynyt sarjassa vauvaikäisenä vuosina 2000–2004, jolloin häntä näyttelivät kaksoset Alexandra ja Patricia von Sybel, sekä uudelleen teini-ikäisenä vuosina 2007-2008, jolloin hänen näyttelijänään nähtiin Tiia Haverinen.


title: Sofia Salin

text: Sofia nähtiin "Ismo & Seppo Show / Seppo & Ismo Show" -juhlalähetyksessä vuonna 2009 esittäjänään Tiia Haverinen.


title: Sofia Salin

text: Sofia on Aleksi ja edesmenneen Hanna Salinin tytär. Hanna oletti aluksi miehensä Jukka Salinin olevan Sofian isä, mutta pian selvisi sen olevan mahdotonta, sillä Jukalle tehtiin kuopuksensa Siljan syntymän jälkeen vasektomia eli hän on steriili. Hanna valehteli Jukalle, että Sofia on Hannan homoseksuaalin ystävän Harrin lapsi. Sofia on kuitenkin Jukan pojan Aleksin lapsi, Hanna oli siis pettänyt Jukkaa jo pidemmän aikaa Aleksin kanssa. Jukka sai kuulla totuuden Sofian isästä vasta vuoden 2001 kevään päätösjaksossa, kun kuuli Aleksin lepertelevän Sofia-vauvalle nimittäen itseään isäksi ja Jukkaa ukiksi. Karatessaan Nakkilaan isänsä luo, Sofia ei pitänyt isänsä uudesta tyttöystävästä Ilonasta eikä varsinkaan siitä, ettei Aleksi ollut maininnut Ilonasta hänelle mitään. Lopulta Ilona ja Sofia ystävystyivät ja heidän välinsä ovat hyvät.


title: Sofia Salin

text: Vauvaikäistä Sofiaa hoiti aluksi Aleksin veljen Sakun silloinen tyttöystävä Miia. Miialle todettiin pahanlaatuinen aivokasvain, mistä johtui esimerkiksi se kun hän jätti Sofian yksin kotiin ja lähti Aamu Korhosen kanssa kahvila Barbaariin kahville. Miian jälkeen Sofian lastenhoitajana toimi, alun perin väärinkäsityksen kautta saapunut, Hannan pikkuserkku Ami Vainio, jonka Hanna meinasi passittaa takaisin kotiinsa, mutta huomattuaan, että Ami pärjäsikin hyvin Sofian kanssa Hanna antoi pojan jäädä. Miian ja Amin välissä Sofiaa hoiti jonkin aikaa satunnaisia lastenhoitajia, kuten Marja-täti ja Aleksin tyttöystävä Petra. Ennen Amia, kaikkien lastenhoitajien kanssa ilmeni jonkinlaisia ongelmia.


title: Sofia Salin

text: Sofian äiti Hanna joutui auto-onnettomuuteen kevään 2003 jaksossa, jossa hän huolestui siitä, että Maarit Salin hoitaa Sofiaa humaltuneena. Hanna lähti ajamaan Kempeleestä Helsinkiin, nukahti rattiin ja törmäsi rekkaan. Hanna kuoli syyskuussa 2003 esitetyssä jaksossa Sofian isoäidin Maaritin sammuttaessa hänen hengityskoneensa, Aleksi jäi Sofian yksinhuoltajaksi ja vuonna 2004 hän muutti Sofian kanssa Nakkilaan edesmenneen Hannan vanhempien luo. Näin he molemmat siis poistuivat sarjasta.


title: Sofia Salin

text: Teini-ikäiseksi kasvanut, 15-vuotias, Sofia saapui sarjaan, kun oli humalassa lähtenyt etsimään Pihlajakadulta isoäitiään Maarit Salinia karattuaan Rauhalammen hoitokodista. Maaritin omistaman asunnon oven avasi kuitenkin Ossi Puolakka, joka sitten soitti Maaritille, jotta tämä tulisi paikalle. Lisäksi Ossi takavarikoi Sofialta alkoholia sisältäneen pullon. Sofia oli Rauhalammen hoitokodissa alun perin alkoholiongelmansa vuoksi. Rauhalammessa hän tutustui Paula Sieviseen, joka oli siellä toipumassa tyttärensä Annikan kuolemasta. Rauhalammessa aikaa netin chateissa viettäessään Sofia tutustui Joni-nimimerkkiä käyttävään aikuiseen Vesaan. Sofia ihastui Vesaan, mutta myöhemmin sai selville, että tämä halusi ainoastaan seksiä, minkä seurauksena Sofia päätti lopettaa Vesan tapailun ja myöhemmin Vesa joutui vankilaan tuomittuna alaikäiseen sekaantumisesta.


title: Sofia Salin

text: Sofialla oli myös ongelmia sen kanssa, kuinka hänen isoäitinsä Maarit ja isänsä Aleksi kärsivät molemmat alkoholismista ja Sofia yritti saada heidät lopettamaan juomisen. Maarit sai Sofian huoltajuuden, kun Aleksi oli alkoholisoitunut pahasti Aleksin ja Sofian asuessa Nakkilassa. Sofiallakin oli ongelmia alkoholin käytön kanssa ennen Maaritin huoltajuutta. Kun Maarit sai Sofian huoltajuuden, hän lähetti Sofian ensin Rauhalammen hoitokotiin, mistä tämä muutti sittemmin Maaritin luo Pihlajakadulle. Sofia oli vielä teini-ikäisenä täysin tietämätön siitä, mitä hänen lapsuudessaan tapahtui ja miksi hänen äitinsä joutui auto-onnettomuuteen. Laura Kiviranta antoi hänelle luettavaksi Maaritin kirjoittaman kirjan nimeltä Maailman huonoin äiti, jossa kerrottiin myös Hannan kuolemasta. Kun Maarit sai tietää Sofian aikovan lukea kirjan, Maaritin oli pakko kertoa Sofialle totuus menneisyydestä. Sofia oli vihainen Maaritille tapahtuneesta, mutta antoi tälle lopulta anteeksi.


title: Sofia Salin

text: Myöhemmin Sofialla alkoi ilmetä omia ongelmia alkoholin käytön kanssa myös myöhemmin asuessaan Pihlajakadulla. Hän jopa meni humalassa kouluun ja yllätyssyntymäpäiväjuhliensa aikana kävi ystävänsä Oonan avaimilla Taalasmaiden asunnossa juomassa Oonan vaarin, Sepon, keittämää pontikkaa, joka ei ollut valmista. Sen takia hän pyörtyi, joutui sairaalaan ja näki jonkin aikaa huonosti.


title: Sofia Salin

text: Sofia poistui sarjasta keväällä 2008 muuttaessaan takaisin isänsä ja äitipuolensa luokse Nakkilaan, kun Romeo oli jättänyt Sofian lähdettyään pakenemaan häntä jahtaavaa mafiaa.


title: Sofia Salin

text: Sofia on seurustellut Joonatan Sievisen kanssa, joka oli Sofian kanssa vain siksi, etteivät koulukiusaajat kiusaisi häntä. Joonatan jätti Sofian ihastuttuaan Oona Kivirantaan. Oona ja Sofia olivat tällöin ystäviä ja heidän välinsä menivät poikki Joonatanin ja Oonan alettua seurustella. Myöhemmin heistä tuli jälleen ystäviä. Keväällä 2008 Sofialla oli suhde Romeo Aroon, joka kuitenkin joutui lähtemään ulkomaille pakoon vihamiestään Sergei Kuulaa, jättäen Sofian Suomeen suojellakseen häntä. Sofian isoäiti Maarit Salin ei aluksi hyväksynyt Romeota tämän vauhdikkaan menneisyyden takia mutta heltyi lopulta ja salli parin seurustelun. Sofialla on myös ollut lyhyt suhde vanhemman Vesan kanssa, suhteesta Vesa halusi vain seksiä. Vaikka Vesa yritti moneen otteeseen johdatella Sofiaa sänkypuuhiin, tämä ei ollut valmis ja suhde päättyi. Myöhemmin Maaritin saatua tietää suhteesta hän ilmoitti Vesasta poliisille ja Vesa joutui vankilaan.


title: Carmella DeCesare

text: Carmella Danielle Garcia (o.s. DeCesare, s. 1. heinäkuuta 1982 Avon Lake, Ohio) on yhdysvaltalainen valokuvamalli ja Playboy-tyttö.


title: Carmella DeCesare

text: Garcia, silloinen DeCesare, oli Playboyn huhtikuun 2003 "Playmate of the Month" ja vuoden 2004 Playmate of the Year. Hänellä on italialaisia ja puertoricolaisia sukujuuria.


title: Carmella DeCesare

text: DeCesare syntyi Avon Lakessa, Ohiossa, ja valmistui Avon Lake High Schoolista vuonna 2000. Nykyään hän asuu Kalifornian Manhattan Beachilla ja on ollut 21. huhtikuuta 2007 lähtien naimisissa amerikkalaisen jalkapallon pelaaja Jeff Garcian kanssa.